Blaze7451/Wiki-th-20250601 huggingface dataset:
ฟักข้าว

ฟักข้าว เป็นไม้เลื้อยตามต้นไม้หรือตามรั้วบ้าน โดยมีชื่อเรียกกันต่างไป เช่น ขี้กาเครือ (ปัตตานี) ผักข้าว (ตาก ภาคเหนือ) มะข้าว (แพร่) เป็นต้น

**ถิ่นกำเนิด**
ฟักข้าว เป็นพืชที่มีถิ่นกำเนิด ตั้งแต่ประเทศจีนตอนใต้   พม่า ไทย ลาว กัมพูชา เวียดนาม  มาเลเซีย บังกลาเทศ และฟิลิปปินส์

**ลักษณะพืช**

**ลำต้น**
ฟักข้าวเป็นไม้ประเภทพืชล้มลุก โดยเป็นเถาเลื้อย มีมือเกาะ แบบเดียวกับตำลึง ใบเป็นใบเดี่ยว รูปหัวใจ หรือรูปไข่ รูปร่างคล้ายใบโพธิ์ ความกว้างยาวเท่ากันประมาณ 6-15 เซนติเมตร ขอบใบหยักเว้าลึกเป็นแฉก 3-5 แฉก

**ดอก**
ดอกลักษณะดอกจะออกบริเวณข้อต่อระหว่างใบ หรือ ซอกใบ โดยออกข้อละดอก ลักษณะ คล้ายดอกตำลึง  ลักษณะกลีบดอก ขาวอมเหลือง หรือขาวแกมเหลือง ก้านเกสรและกลีบละอองมีสีม่วงแกมดำ หรือน้ำตาลแกมม่วง ใบเลี้ยงประดับมีขน โดยดอกจะเป็นดอกแบบ เพศไม่สมบูรณ์ แยกเป็นดอกเพศผู้และดอกเพศเมีย และจะอยู่ต่างต้นกัน  ดอกจะมีสีขาวอมเหลือง มีกลีบดอก 5 กลีบ  ดอกเพศเมียจะมีขนาดเล็กกว่าดอกตัวผู้

**ผล**
มี 2 ลักษณะคือ พันธุ์ผลรี กับพันธุ์ผลกลม (พบมากในภาคใต้) พันธุ์ผลรี ก็ยังมีแตกต่างปลีกย่อยหลากหลายไปอีกมาก อาจจะไม่เห็นความต่างเด่นชัดนัก (มข.นำมาวิจัย เกือบ 20 สายพันธุ์) เช่น ดูจากขนาดของผล, ความหนาของเยื่อหุ้มเมล็ด ฯลฯ  ฟักข้าวพันธุ์ดั้งเดิมจะมีหนามเล็ก ๆ อยู่รอบผล บางพันธุ์จะแหลมมาก (ดังรูป) ผลอ่อนมีสีเขียว จะเจริญได้ต้องมีการผสมระหว่างดอกตัวผู้กับดอกตัวเมีย ต้นฟักข้าวมีการแยกเพศ เมื่อผลสุกจะมีสีแดง หรือแดงอมส้ม ภายในมีเมล็ดจำนวนมากเรียงตัว

** เยื่อหุ้มเมล็ด  ===  
ฟักข้าวที่ปลูกในประเทศไทย ปริมาณความหนาของเยื่อหุ้มเมล็ดมีมาก-น้อยขึ้นกับสายพันธุ์และการดูแล บางพันธุ์มีเยื่อหุ้มเมล็ดมากถึง 144.62 กรัม/ผล ในขณะที่บางพันธุ์มีเยื่อหุ้มเมล็ดแค่ 41 กรัม/ผล

**การขยายพันธุ์**
สามารถขยายพันธุ์ มีหลายวิธึ เช่น ด้วยเมล็ด, แยกราก, ปักชำ, ทับเถา ฟักข้าวชอบความชื้นสูง (ประมาณ 70-80 %) เริ่มมีดอกหลังจากปลูกไปได้แล้วประมาณ 3-6 เดือน พันธุ์ไทยมักจะให้ผลผลิตตลอดปี การเก็บเกี่ยวสามารถให้ผลประมาณ 0-60 ผล/ปี ขึ้นอยู่กับสถานที่ปลูก และการดูแล ถ้าปลูกในสถานที่ที่โดนแดดน้อยกว่า 5 ชมหรือปริมาณแสงแดดน้อย เช่น ปลูกบริเวณหมู่บ้านจัดสรรที่มีที่แคบ ๆ มีต้นไม้ใหญ่หรือมีอะไรมาบังแสงแดดนั่งร้านฟักข้าว ฯลฯ ฟักข้าวจะไม่ออกดอก หรือออกดอกน้อย

**คุณค่าทางโภชนาการ**
ในประเทศไทยคนสมัยก่อนนำผลฟักข้าวอ่อนสีเขียวเป็นอาหาร  เนื่องจากรสชาติเนื้อฟักข้าว เหมือนมะละกอ วิธีการนำมารับประทานโดยการนำมาลวกหรือต้มให้สุก  จิ้มกินกับน้ำพริก หรือใส่แกง ส่วนยอดอ่อน ใบอ่อน นำมาเป็นผักได้ โดยการนึ่งหรือลวกให้สุก เช่นเดียวกับผลอ่อนนำไปปรุงเป็นแกง เช่น แกงแค น้ำปรุงสามรส หรือจิ้มน้ำพริกได้เช่นเดียวกัน   ในปัจจุบันจากงานวิจัยหลายแห่งพิสูจน์แล้วว่าการบริโภคเยื่อหุ้มเมล็ดของผลสุก มีประโยชน์มากกว่าการบริโภคผลอ่อน เพราะในเยื่อหุ้มเมล็ด มีสารที่มีประโยชน์มากมาย เช่น สารต้านอนุมูลอิสระสูง, ช่วยเสริมภูมิคุ้มกันให้ร่างกาย มีส่วนช่วยลดความเสี่ยงของการเกิดโรคหลอดเลือดหัวใจ โรคมะเร็งต่อมลูกหมาก มะเร็งปอด และมะเร็งกระเพาะอาหาร ฯลฯ

**อ้างอิง**
 https://www.gotoknow.org/posts/583194- http://ag2.kku.ac.th/kaj/PDF.cfm?filename=P611.pdf&id=1360&keeptrack=0

**แหล่งข้อมูลอื่น**
หมวดหมู่:ผลิตภัณฑ์เสริมอาหาร
หมวดหมู่:วงศ์แตง
หมวดหมู่:ผัก
หมวดหมู่:ไม้เลื้อย
หมวดหมู่:ผู้หนีคดี

บุคคลที่กำลัง หรือเคยหนีการจับกุม หนีการประกันตัว หรือถูกต้องการนำตัวเข้าสู่กระบวนการยุติธรรม
หมวดหมู่:วิธีพิจารณาความ
หมวดหมู่:บุคคลแบ่งตามสถานะ
หมวดหมู่:นักโทษ
ปลามูด

ปลามูด (Spotted algae eater; Gyrinocheilus pennocki) ปลาน้ำจืดชนิดหนึ่ง ในวงศ์ปลาสร้อยน้ำผึ้ง (Gyrinocheilus) อันดับปลากินพืช (Cypriniformes) มีรูปร่างทั่วไปคล้ายปลาสร้อยน้ำผึ้ง (G. aymonieri) ซึ่งเป็นปลาที่อยู่ในสกุลเดียวกัน แต่สำหรับปลามูดจะมีรูปร่างที่แลดูใหญ่กว่า ครีบหลังใหญ่และยาวกว่า  และตัวผู้เมื่อเจริญวัยขึ้นจะมีปุ่มคล้ายเม็ดสิวขึ้นตามหน้าและริมฝีปากบนมากกว่า
มีความยาวเต็มที่ประมาณ 30 เซนติเมตร ปลามูดพบได้เฉพาะแม่น้ำโขงและลำน้ำสาขาเท่านั้น โดยเฉพาะอย่างบริเวณที่เป็นโขดหินหรือแก่งหินหรือบริเวณที่น้ำไหลเชี่ยว โดยรวมแล้วจะพบได้ยากกว่าปลาสร้อยน้ำผึ้ง
มีชื่อเรียกในภาษาอีสานท้องถิ่นว่า "ปลาเกาะ" หรือ "ปลามันมูด" หรือ "ปลาข่วยข้า" และมีชื่อเรียกอื่น ๆ อีกว่า "ปลาน้ำผึ้งป่า" เป็นต้น

**อ้างอิง**

**แหล่งข้อมูลอื่น**
  รูปและข้อมูลปลามูด
หมวดหมู่:วงศ์ปลาสร้อยน้ำผึ้ง
หมวดหมู่:ปลาที่พบในลุ่มแม่น้ำโขง
หมวดหมู่:ปลาที่พบในประเทศไทยหมวดหมู่:ปลาน้ำจืดหมวดหมู่:ปลาตู้
เคชา

เคชา โรส เซเบิร์ต (Kesha Rose Sebert; เกิด 1 มีนาคม ค.ศ. 1987)  (เดิมถูกออกแบบชื่อเป็น Ke$ha) เป็นนักร้องชาวอเมริกัน ใน ค.ศ. 2005 ขณะอายุ 18 ปี เคชาเซ็นสัญญากับค่ายเพลงเคโมซาบีเรเคิดส์ของดร.ลู้ก เธอแจ้งเกิดในต้นปี ค.ศ. 2009 หลังจากมีส่วนร่วมในเพลง "ไรต์ราวด์" ซิงเกิลอันดับหนึ่งของโฟล ไรเดอ ดนตรีและภาพลักษณ์ของเคชาผลักดันให้เธอประสบความสำเร็จทันที จากอัลบั้มแรกชื่อ แอนิมัล เปิดตัวบนชาร์ตในสิบอันดับแรกในหลายประเทศ เธอเคยมีซิงเกิลอันดับหนึ่งสามเพลง ได้แก่ "ทิกทอก" และ "วีอาร์ฮูวีอาร์" ในฐานะนักร้องเดี่ยว และ "ทิมเบอร์" ในฐานะนักร้องรับเชิญ ขณะเดียวกัน เธอได้แต่งเพลงให้ศิลปินคนอื่น ๆ อีกหลายคน กลายเป็นนักแต่งเพลงที่เป็นที่นับถือ อัลบั้ม วอร์เรียร์ สตูดิโออัลบั้มที่สองของเธอ ออกจำหน่ายใน ค.ศ. 2012 มีเพลง "ดายยัง" ซิงเกิลติดสิบอันดับแรกติดต่อกันเป็นเพลงที่แปด ครั้งหนึ่ง "ทิกทอก" เคยเป็นหนึ่งในซิงเกิลดาวน์โหลดที่ขายดีที่สุดในประวัติศาสตร์ ทำยอดขายได้มากกว่า 14 ล้านซิงเกิลทั่วโลก
ตั้งแต่ปี ค.ศ. 2013 เคชาเป็นโจทก์ในคดีหลายคดีกับดร.ลู้ก อดีตโปรดิวเซอร์ของเธอ ซึ่งมีการฟ้องร้องกันไปมา เคชากล่าวหาดร.ลู้กในเรื่องการข่มเหงทางร่างกายและอารมณ์ และการกีดกันในการทำงาน ขณะที่ดร.ลู้กอ้างการผิดสัญญาและถูกทำให้เสียชื่อเสียง ระหว่างนี้ เคชาออกได้ซิงเกิลเดียว เธอกลับมาทำงานดนตรีอย่างเต็มตัวได้อีกครั้งในปี ค.ศ. 2017 โดยออกสตูดิโออัลบั้มที่สามชื่อ เรนโบว์ และซิงเกิลแรกคือ "เพรย์อิง"
เคชาเคยพัวพันกับสิทธิสัตว์และกิจกรรมเกี่ยวกับกลุ่มบุคคลที่มีความหลากหลายทางเพศ (LGBT) เธอได้รับรางวัลและได้เข้าชิงรางวัลมากมาย เช่น เธอชนะรางวัลเอ็มทีวียุโรปมิวสิกอะวอร์ดสาขาศิลปินหน้าใหม่ในปี ค.ศ. 2010 จนถึงเดือนพฤศจิกายน ค.ศ. 2013 มีการบันทึกว่าเธอขายเพลงได้มากกว่า 33 ล้านหน่วยในสหรัฐ และ 60 ล้านหน่วยทั่วโลก

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดอาร์ซีเอเรเคิดส์
หมวดหมู่:บุคคลจากลอสแอนเจลิส
หมวดหมู่:ชาวอเมริกันเชื้อสายฮังการี
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายอังกฤษ
พออยู่พอกิน

พออยู่พอกิน เป็นสตูดิโออัลบั้มลำดับที่ 20 ของวงคาราบาว ออกจำหน่ายถัดจากอัลบั้มชุดที่แล้วเพียง 3 เดือน เนื่องจากจำเป็นต้องออกเผยแพร่ในช่วงเดือนที่มีวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร เพราะในอัลบั้มชุดนี้มีบทเพลงหลักที่มีเนื้อหาเกี่ยวกับทฤษฎีใหม่ เศรษฐกิจพอเพียง ซึ่งเป็นโครงการอันเนื่องมาจากพระราชดำริของพระองค์ เพื่อให้ประชาชนคนไทยใช้ชีวิตแบบพออยู่พอกิน มาถ่ายทอดเนื้อหาเป็นบทเพลงชื่อเดียวกับชื่ออัลบั้ม  โดยทำดนตรีด้วยจังหวะสนุกสนานแบบ สามช่า ตามสไตล์ของวง ดังที่เคยทำไว้ในเพลง วณิพก นอกจากนี้ยังมีบทเพลง ลมพัดใจเพ ซึ่งกลายเป็นเพลงฟังที่ฮิตอีกเพลงหนึ่งจากเสียงร้องของ เทียรี่ เมฆวัฒนา จนมีนักร้องท่านอื่น ๆ นำไปร้องต่ออีกด้วย

**ข้อมูลอัลบั้ม**
# อัลบั้มนี้ได้ทีมเครื่องสายจากวงดุริยางค์ซิมโฟนีกรุงเทพ (สืบเนื่องมาจากคอนเสิร์ต 3 ตำนานเพื่อชีวิต with Orchestra BSO ที่แอ๊ด - ยืนยง โอภากุล ได้ขึ้นคอนเสิร์ตร่วมกับหงา - สุรชัย จันทิมาธร แห่งวงคาราวาน และปู - พงษ์สิทธิ์ คำภีร์) มาร่วมบรรเลงในเพลง พออยู่พอกิน, ลมพัดใจเพ, ไม้ผลัดใบ และ ธีรดล ธีโอดอร์ แกสตัน (เท็ดดี้) บุตรชายของบรูซ แกสตัน ผู้ก่อตั้งวงฟองน้ำ มาเรียบเรียงเสียงประสานในเพลง ช้าง ปตท.
# ศิลา โคมฉาย นักเขียนรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ร่วมแต่งเพลง "อยากไปลาว" และ "ไม้ผลัดใบ"
# เพลง "ปลดแอก" ใช้เนื้อร้องและทำนองเพลง Redemption Song ของ บ็อบ มาร์เลย์ มาแปลเนื้อร้องเป็นภาคภาษาไทย
# เพลง เกมส์แก้จน ที่บรรจุในอัลบั้มนี้เป็นฉบับเต็ม ซึ่งรายการเกมแก้จน ของเวิร์คพอยท์ เอนเทอร์เทนเมนท์ ได้นำเนื้อร้องเฉพาะในท่อนแรกมาใช้เป็นเพลงเปิดรายการเพื่อให้เหมาะสมกับรูปแบบการนำเสนอ
# เพลงลำดับสุดท้ายของอัลบั้ม คือ เพลงโฆษณาเบียร์ช้าง ฉบับเดียวกับที่เผยแพร่ทางโทรทัศน์
# ภายในปกอัลบั้ม ไม่มีเครดิตการบันทึกเสียงทั้งการร้อง, การเล่นกีตาร์ของเล็ก - ปรีชา ชนะภัย และการเล่นเบสของอ๊อด - อนุพงษ์ ประถมปัทมะ โดยอ๊อดทำหน้าที่เพียงผสมเสียงในสตูดิโออัลบั้ม ส่วนคนที่รับหน้าที่โซโล่กีตาร์และเล่นเบสขณะบันทึกเสียงคือ เทียรี่ เมฆวัฒนา และหมี - ขจรศักดิ์ หุตะวัฒนะ โดยแบ่งหน้าที่สลับกันตามความเหมาะสม แต่อ๊อดและเล็กยังคงร่วมทัวร์คอนเสิร์ตกับวงในขณะที่กำลังโปรโมทอัลบั้ม

**รายชื่อเพลง**

**ดูเพิ่ม**
 คาราบาว- เศรษฐกิจพอเพียง

**แหล่งข้อมูลอื่น**
 http://www.carabao.net/Song/songDetails.asp?SongNumber=1&AlbumNumber=21 date=2008-05-02 

**อ้างอิง**
หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2541
พระเจ้าพังคราช

พระเจ้าพังคราช เป็นกษัตริย์แห่งอาณาจักรโยนกเชียงแสน ขึ้นครองราชย์เมื่อ พ.ศ. 1458  มีราชโอรสคือ พระเจ้าพรหม
ทรงสร้างวัดพระธาตุจอมกิตติ เป็นเจดีย์ย่อเหลี่ยมไม้สิบสอง เพื่อบรรจุพระบรมธาตุ นอกกำแพงเมืองเชียงแสน

**ในวัฒนธรรมสมัยนิยม**
มีนักแสดงผู้รับบท พระเจ้าพังคราช คือ ดิลก ทองวัฒนา จากละครเรื่อง 12 วีรชนคนกล้าแห่งสยาม ตอน พระเจ้าพรหมมหาราช (2552)

**อ้างอิง**
หมวดหมู่:พระมหากษัตริย์โยนกเชียงแสน
หมวดหมู่:ราชวงศ์สิงหนวัติ
วิทยาลัยชุมชนสงขลา

วิทยาลัยชุมชนสงขลา เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 24 สิงหาคม พ.ศ. 2550 ตามนโยบายการแก้ปัญหาพื้นที่พิเศษภาคใต้ตามยุทธศาสตร์การพัฒนาสู่สังคมสันติสุขของศูนย์อำนวยการบริหารจังหวัดชายแดนภาคใต้ (ศอ.บต.) โดยเฉพาะพื้นที่บริการ 5 อำเภอ ของจังหวัดสงขลา ได้แก่ อำเภอเทพา อำเภอจะนะ อำเภอนาทวี อำเภอสะบ้าย้อย และอำเภอสะเดา
วิทยาลัยชุมชนสงขลา ตั้งอยู่ ณ  บริเวณอาคารที่ว่าการอำเภอเทพา จังหวัดสงขลา

**หลักสูตรที่เปิดสอน**

**อนุปริญญา**
 สาขาวิชาการปกครองท้องถิ่น- สาขาวิชาการศึกษาปฐมวัย

**หลักสูตรระยะสั้น**
 การทำขนมไทย- การนวดฝ่าเท้า- การพูดในที่ประชุม- การเพาะเลี้ยงสัตว์น้ำ- การจัดทำบัญชีเบื้องต้น- การติดตั้งไฟฟ้าในอาคาร- การจัดกิจกรรมให้เด็กปฐมวัย- การพัฒนาประสิทธิภาพผู้นำท้องถิ่น- การประกอบและติดตั้งระบบคอมพิวเตอร์- กฎหมายเบื้องต้น- คอมพิวเตอร์เบื้องต้น
ชุมชนสงขลา
สงขลา
อิซเซ มิยาเกะ

อิซเซ มิยาเกะ (Issey Miyake, 22 เมษายน ค.ศ. 1938 – 5 สิงหาคม ค.ศ. 2022) เป็นดีไซเนอร์ชาวญี่ปุ่น เขาเป็นที่รู้จักจากการใช้เทคโนโลยีกับสิ่งทอ การจัดนิทรรศการ และน้ำหอม เป็นผู้ริเริ่มก่อตั้งแบรนด์อิซเซ มิยาเกะ แบรนด์เสื้อผ้าแฟชั่นในปี 1971 ที่นิวยอร์ก สหรัฐอเมริกา 

**ประวัติ**
อิซเซ มิยาเกะ เกิดเมื่อวันที่ 22 เมษายน ค.ศ. 1938 ที่เมืองฮิโรชิมะ ประเทศญี่ปุ่น เมื่อเขาอายุ 7 ปีเขาอยู่ในเหตุการณ์และรอดชีวิตมาจากการทิ้งระเบิดปรมาณูที่ฮิโรชิมะในวันที่ 6 สิงหาคม ค.ศ. 1945 เขาศึกษาการออกแบบกราฟิก ที่มหาวิทยาลัยศิลปะทามะ ในกรุงโตเกียว ตอนที่ศึกษาอยู่ทำคอลเลกชั่นแรก ชื่อวิทยานิพนธ์ว่า "บทโคลงแห่งวัตถุและก้อนหิน" สำเร็จการศึกษาในปี ค.ศ. 1964 หลังจากจบการศึกษา เขาเดินทางไปปารีส เรียนต่อที่สถาบันออกแบบตัดเย็บเสื้อผ้าชั้นสูงที่ Chambre Syndicale dela Couture Parisience ในปี ค.ศ. 1966 เขาทำงานเป็นผู้ช่วยดีไซเนอร์กับห้องเสื้อ กี ลาโรช (Guy Laroche) และย้ายไปอยู่กับ จีวองชี (Givenchy) ในปี ค.ศ. 1968 และเดินทางกลับมาที่โตเกียวในปี ค.ศ. 1970 มายาเกะ ก่อตั้ง the Miyake Design Studio ในช่วงปลายคริสต์ทศวรรษ 1980 เขาเริ่มต้นทดลองกับการจับพลีต ซึ่งทำให้เกิดความเคลื่อนไหวขณะสวมใส่และง่ายต่อการดูแลรักษา ต่อมาเขาได้คิดค้นเทคนิคใหม่ที่ชื่อว่า garment pleating และในปี ค.ศ. 1993 เสื้อผ้าชิ้นแรกของ Pleats Please ก็ได้ถูกเย็บขึ้น เขาตัดเย็บชุดสำหรับ Ballett Frankfurt ด้วยพลีต ในชื่อว่า "the Loss of Small Detail" และทำงานกับ "Garden in the setting" เขาร่วมมือกับนักเซรามิคชาวออสเตรเลีย Lucie Rie เพื่อผลิตกระดุมที่สวยงามจากดินเผา และใช้ประกอบการตัดเย็บ ในปี ค.ศ. 1994 และค.ศ. 1999 มายาเกะ เริ่มไลน์เสื้อผ้าชายและหญิง และได้ร่วมงานกับ นาโอกิ ทากิซาวา ผู้สานต่อธุรกิจ และในปี ค.ศ. 2007 นาโอกิ ทากิซาวา ได้เปิดผลิตภัณฑ์ของตัวเอง ด้านงานดีไซน์ นาโอกิ ได้ให้ ได ฟูจิวารา ดูแลแทน ส่วนตัว อิซเซ มิยาเกะ ได้กลับไปทำงานค้นคว้าทดลองต่อไป
อิซเซ มิยาเกะ เสียชีวิตด้วยโรคมะเร็งตับ ในวันที่ 5 สิงหาคม ค.ศ. 2022

**อ้างอิง**
หมวดหมู่:บุคคลจากฮิโรชิมะ
หมวดหมู่:นักออกแบบชาวญี่ปุ่น
หมวดหมู่:เสียชีวิตจากมะเร็งตับ
ลิงสามตัว

ภาพแกะสลักลิงสามตัวบนประตูของศาลเจ้านิกโกโทโช
ลิงสามตัว (三猿 san'en ซันเอ็ง หรือ sanzaru ซันซะรุ; 三匹の猿 sanbiki no saru ซันบิกิโนะซะรุ) คือภาพปริศนาธรรมที่มีใจความสำคัญหลักว่าด้วย "การไม่รับรู้โดยการมองในสิ่งที่ไม่ดี การไม่ฟังในสิ่งที่ไม่ดี และการไม่กล่าววาจาในสิ่งที่ไม่ดี" ในบรรดาลิงสามตัว ตัวที่หนึ่งเรียกว่า มิซะรุ (見猿 / 見ざる) มีลักษณะใช้มือปิดตา หมายถึงการไม่รับรู้โดยการมองในสิ่งไม่ดี ตัวที่สอง คิกะซะรุ (聞か猿 / 聞かざる) ใช้มือปิดหู หมายถึงการไม่ฟังในสิ่งที่ไม่ดี ตัวสุดท้าย อิวะซะรุ (言わ猿 / 言わざる) ใช้มือปิดปาก บ่งบอกถึงการไม่กล่าววาจาในสิ่งที่ไม่ดี ในบางโอกาส สามารถกล่าวได้ว่ามีการเพิ่มลิงตัวที่สี่เข้ามาเกี่ยวข้อง ลิงตัวที่สี่นั้นมีนามว่า ชิซะรุ (し猿) บ่งบอกถึงใจความสำคัญของการไม่กระทำสิ่งที่ไม่ดี ลักษณะของลิงตัวนี้คือใช้มือทั้งสองข้างปิดบริเวณท้องหรืออวัยวะเพศ หรือในบางครั้งมีลักษณะนำมือทั้งสองข้างไขว้กัน ความหมายของลิงสามตัวนี้มีการเพิ่มเติมและแปลตามลักษณะโวหารเกี่ยวข้องกับการคิดดี พูดดี และกระทำดี ในโลกตะวันตกประโยคของลิงสามตัวหมายถึงความไม่ประมาทโดยการมองในอีกมุมหนึ่ง ได้แก่การไม่ยอมรับหรือไม่รับรู้ในสิ่งนั้นๆ หรือการแสร้งที่จะไม่รับรู้
ต้นกำเนิดของภาพปริศนาธรรมอันโด่งดังนี้มีที่เริ่มมาจากลักษณะภาพแกะสลักบนประตูของศาลเจ้านิกโกโทโช จังหวัดโทะชิงิ ประเทศญี่ปุ่น ย้อนหลังไปถึงศตวรรษที่ 17 อย่างไรก็แล้วแต่ตัวปรัชญาของปริศนาธรรมนั้นน่าจะมาพร้อมกับตำนานของ ศาสนาพุทธนิกายเทียนไท้ ซึ่งเชื่อกันว่ามาจากประเทศจีนในศตวรรษที่ 8 (ยุคนะระ)
ในภาษาจีนนั้น ประโยคคล้ายกับเรื่องลิงสามตัวนี้สามารถอ่านเจอในคัมภีร์ของหลักขงจื๊อ ถอดความได้ว่า "ไม่มองในสิ่งที่ค้านกับความเหมาะสม ไม่ฟังในสิ่งที่ค้านกับความเหมาะสม และไม่กระทำ (เคลื่อนไหว) ในสิ่งที่ไม่เหมาะสม" จากที่กล่าวมาในประโยคข้างต้นนั้นสามารถกล่าวได้ว่าเมื่อปรัชญานี้มาถึงญี่ปุ่น ตัวปรัชญาเองนั้นถูกทำให้กระชับและได้ใจความขึ้น
ถึงแม้ว่าคำสอนนี้จะไม่เกี่ยวข้องกับลิงทั้งสามตัว แต่วิธีการคิดนั้นมาจากการเล่นคำ 
คำในภาษาญี่ปุ่นคือ "มิซะรุ" (見ざる), "คิคะซะรุ" (聞かざる), "อิวะซะรุ" (言わざる) นั่นคือ "การไม่รับรู้โดยการมองในสิ่งที่ไม่ดี การไม่ฟังในสิ่งที่ไม่ดี และการไม่กล่าววาจาในสิ่งที่ไม่ดี" 
นอกจากนี้คำว่า "ชิซะรุ" ยังเขียนอีกอย่างว่า し猿 หมายถึง ไม่ทำในสิ่งที่ไม่ดี และในภาษาญี่ปุ่น ซารุ (zaru) นั้นคือการออกเสียงส่วนที่ต่อท้ายคำสำหรับ saru ที่หมายถึงลิงนั้น (มีคำหนึ่งคือ 猿 ซึ่งเป็น kanji สำหรับคำว่าลิง) ดังนั้นเราจะเห็นได้ชัดว่าคำว่า ลิง นั้น อาจจะเริ่มต้นมาจากการเล่นคำขำขัน โดยมากแล้วชื่อของลิงในภาษาอังกฤษนั้นจะมี มิซารุ (Mizaru), มิคะซารุ (Mikazaru), และ มาซารุ (Mazaru). และยังไม่เป็นที่แน่ชัดว่าสองชื่อสุดท้ายนั้นได้เปลี่ยนไปจากต้นฉบับซึ่งเป็นภาษาญี่ปุ่นได้อย่างไร
หมวดหมู่:คติชนญี่ปุ่น
หมวดหมู่:ลิง
แอนอเมริกันเทล

แอนอเมริกันเทล (An American Tail) เป็นภาพยนตร์แอนิเมชันในปี ค.ศ. 1986 จากผลงานการสร้างของบริษัทแอมบลินเอนเตอร์เทนเมนต์ของสตีเวน สปีลเบิร์ก และกำกับโดยดอน บลัธ ออกฉายในโรงภาพยนตร์เมื่อวันที่ 21 พฤศจิกายน ค.ศ. 1986 ถือเป็นภาพยนตร์แอนิเมชันเรื่องแรกในการสร้างของยูนิเวอร์แซลพิกเจอส์
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2529
หมวดหมู่:ภาพยนตร์แอนิเมชัน
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์เกี่ยวกับหนู
หมวดหมู่:ภาพยนตร์ที่มีฉากในนครนิวยอร์ก
วิทยาลัยชุมชนบุรีรัมย์

วิทยาลัยชุมชนบุรีรัมย์ เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 17 เมษายน พ.ศ. 2545 เป็น 1 ใน 10 วิทยาลัยแรกตั้งของกระทรวงศึกษาธิการ   ปัจจุบันตั้งอยู่ที่ ตำบลบัวทอง อำเภอเมืองบุรีรัมย์ จังหวัดบุรีรัมย์ ปัจจุบันเปิดทำการสอนหลักสูตรอนุปริญญา และหลักสูตรพัฒนาทักษะและเสริมสร้างประสบการณ์ด้านอาชีพ และคุณภาพชีวิต
เพลง มาร์ชวิทยาลัยชุมชนบุรีรัมย์
วิทยาลัยชุมชนบุรีรัมย์ มีคุณธรรมนำความรู้คือปรัชญา สร้างสรรค์ร้อยดวงใจปวงประชา เพื่อพัฒนาชุมชนท้องถิ่นไทย 
บัวทองสัญลักษณ์งามเด่น ร่มเย็นมะค่าแต้ได้อาศัย เขียวอ่อน-ขาว พราวสกาวงามวิไล สานดวงใจเราน้องพี่ด้วยศรัทธา
ปณิธานวิทยาลัยชุมชน สร้างคน สร้างสรรคการศึกษา บริการวิชาการเพื่อพัฒนา สร้างคุณค่าภูมิปัญญาท้องถิ่นไทย

**ประวัติ**
วิทยาลัยชุมชนบุรีรีมย์ แรกเริ่มจัดตั้งขึ้นจาก "นโยบายของรัฐบาลขณะนั้น ที่แถลงต่อรัฐสภา" เมื่อวันที่ 26 กุมภาพันธ์ 2544 ด้านการศึกษา ข้อ 4 จัดให้มีวิทยาลัยชุมชนขึ้น โดยเฉพาะในจังหวัดที่ยังขาดแคลนสถาบันอุดมศึกษา จำนวน  10  จังหวัด และวิทยาลัยชุมชนบุรีรัมย์ เป็นหนึ่งในนั้นได้ดำเนินการจัดตั้งขึ้นเมื่อวันที่  17  เมษายน  2545 ตามนโยบายเร่งด่วนของรัฐบาล โดยยึดหลักการ  การศึกษาสร้างชาติ  สร้างคน  และสร้างงาน จากการที่มีผู้สำเร็จการศึกษา  ในระดับการศึกษาขั้นพื้นฐานหรือเทียบเท่ามีจำนวนมาก    ที่ไม่สามารถเรียนต่อในระดับอุดมศึกษา  ด้วยเหตุของความไม่พร้อมด้านต่างๆ เช่น ทุนทรัพย์ ภารกิจงาน    งานประจำ ความห่างไกลจากสถานศึกษา  ความไม่สะดวกในการเดินทาง เวลา  เป็นต้น  นอกจากนี้ยังมีประชาชนผู้ที่ขาดโอกาสทางการศึกษา  ผู้ที่ประกอบอาชีพแล้ว  แต่ต้องการเรียนรู้เพิ่มเติม  เพื่อเพิ่มทักษะในอาชีพ ตลอดจนผู้ที่สำเร็จการศึกษาในระดับต่าง ๆ จึงเป็นการเพิ่มโอกาสทางการศึกษาขั้นต่ำกว่าปริญญา(หลักสูตรอนุปริญญา)  เพื่อให้ผู้เรียน  นำไปพัฒนาคุณภาพชีวิต เพิ่มทักษะในการทำงาน การประกอบอาชีพ  รวมถึงการศึกษาต่อในระดับสูงขึ้นและเป็นการศึกษาต่อเนื่องตลอดชีวิต  สามารถเชื่อมโยงกับการศึกษาทุกระดับ เติมเต็มการศึกษาให้สมบูรณ์ขึ้น นอกจากนี้ยังสนองตอบการพัฒนาเศรษฐกิจและสังคม ความเป็นอยู่ของบุคคลท้องถิ่นชุมชน ยุทธศาสตร์การพัฒนาของจังหวัดบุรีรัมย์   ตามนโยบายที่มุ่งสร้างความเข้มแข็งให้กับชุมชน โดยเปิดสอนหลักสูตรที่หลากหลาย  ตามความต้องการของท้องถิ่นชุมชน  และชุมชนมีส่วนร่วมในการจัดทำและพัฒนาหลักสูตร การบริหารจัดการ การดำเนินงานของวิทยาลัยชุมชน ในด้านต่างๆ ตามความเหมาะสม

**ปรัชญา**
การศึกษามีคุณค่าอันประมาณการมิได้ ต่อบุคคลและสังคมโดยส่วนรวม

**ต้นไม้ประจำวิทยาลัย**
ต้นมะค่าแต้

**ดอกไม้ประจำวิทยาลัย**
ดอกบัว

**สีประจำวิทยาลัย**
สีเขียวอ่อน และสีขาว

**หลักสูตรอนุปริญญา**
หลักสูตรอนุปริญญาที่เปิดสอนในปัจจุบัน 6 สาขาวิชา ได้แก่ 

**หน่วยจัดการศึกษา**
วิทยาลัยชุมชนบุรีรัมย์ มีหน่วยจัดการศึกษา 9 แห่ง คือ 
# หน่วยจัดการศึกษาอำเภอพลับพลาชัย จัดการเรียนการสอนที่โรงเรียนพลับพลาชัยพิทยาคม  
# หน่วยจัดการศึกษาโรงเรียนคูเมืองวิทยาคม 
# หน่วยจัดการศึกษาโรงเรียนละหานทรายรัชดาภิเษก  
# หน่วยจัดการศึกษาเทศบาลเมืองนางรอง จัดการเรียนการสอนที่โรงเรียนทีโอเอวิทยา  
# หน่วยจัดการศึกษาองค์การบริหารส่วนตำบลศรีสว่าง อำเภอนาโพธิ์  
# หน่วยจัดการศึกษาโรงเรียนกระสังพิทยาคม  
# หน่วยจัดการศึกษาโรงเรียนเมืองตลุงพิทยาสรรพ์  
# หน่วยจัดการศึกษาโรงเรียนบ้านกรวดวิทยาคาร
# หน่วยจัดการศึกษาองค์การบริหารส่วนตำบลดอนมนต์

**อ้างอิง**
ชุมชนบุรีรัมย์
บุรีรัมย์
หมวดหมู่:สถานศึกษาในอำเภอเมืองบุรีรัมย์
วิทยาลัยชุมชนตาก

วิทยาลัยชุมชนตาก  เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ซึ่งเปิดสอนในหลักสูตรอนุปริญญา ประกาศนียบัตรวิชาชีพชั้นสูงและประกาศนียบัตรวิชาชีพ โดยการเสริมสร้างโอกาสทางการศึกษาระดับอุดมศึกษา เพื่อเพิ่มคุณค่าชีวิตและศักยภาพของบุคคลและชุมชน รวมทั้งร่วมกับชุมชนในการจัดการด้านการท่องเที่ยว

**ประวัติ**
วิทยาลัยชุมชนตาก เป็นวิทยาลัยชุมชนในสังกัด จัดตั้งขึ้นเมื่อวันที่ 17 เมษายน พ.ศ. 2545 เป็น 1 ใน 10 วิทยาลัยแรกตั้งของกระทรวงศึกษาธิการ โดยการคัดเลือกสถานศึกษาศูนย์การศึกษานอกโรงเรียนจังหวัดตาก ให้ทำหน้าที่วิทยาลัยชุมชนควบคู่ไปกับภารกิจเดิม ตั้งอยู่ถนนพหลโยธิน ตำบลหนองบัวใต้ อำเภอเมืองตาก จังหวัดตาก ปัจจุบันเปิดทำการสอนหลักสูตรอนุปริญญา หลักสูตรฝึกอบรม และหลักสูตรประกาศนียบัตร 1 ปี 
หลักสูตรอนุปริญญาที่เปิดสอนในปัจจุบัน 5 สาขาวิชา ได้แก่ การปกครองท้องถิ่น การศึกษาปฐมวัย การแพทย์แผนไทย คอมพิวเตอร์ธุรกิจ และสาธารณสุขชุมชน รวมนักศึกษาประมาณ 806 คน  หลักสูตรประกาศนียบัตร 1 ปี ที่เปิดสอนในปัจจุบัน มี 1 สาขาวิชา ได้แก่ หลักสูตรพนักงานสุขภาพชุมชน และโครงการพัฒนาทักษะฝีมือแรงงานที่ขาดแคลนทุนทรัพย์และด้อยโอกาส โดยใช้ภูมิปัญญาท้องถิ่นของวิทยาลัยชุมชนจังหวัดตาก

**หน่วยจัดการศึกษา**
วิทยาลัยชุมชนตาก มีหน่วยจัดการศึกษาจำนวน 7 แห่ง  1 ห้องเรียน 1 ศูนย์ คือ
ฝั่งตะวันตก
*หน่วยจัดการศึกษาโรงเรียนท่าสองยางวิทยาคม  
*หน่วยจัดการศึกษาโรงเรียนแม่ระมาดวิทยาคม 
*หน่วยจัดการศึกษาโรงเรียนอุ้มผางวิทยาคม  
*หน่วยจัดการศึกษาโรงเรียนพบพระวิทยาคม
*หน่วยจัดการศึกษาโรงเรียนเทศบาลวัดดอนแก้ว
*ห้องเรียนเทศบาลตำบลแม่ระมาด
*ศูนย์การเรียนรู้ทางภาษาด้วยตนเอง(แม่สอด)ให้บริการหลักสูตรฝึกอบรมแก่ชุมชน
ฝังตะวันออก
*หน่วยจัดการศึกษาวิทยาลัยชุมชนตาก
*หน่วยจัดการศึกษาโรงพยาบาลบ้านตาก

**อ้างอิง**
ชุมชนตาก
ตาก
หมวดหมู่:สถานศึกษาในอำเภอเมืองตาก
ศูนย์วิจัยและพัฒนาการเกษตรแพร่

ศูนย์วิจัยและพัฒนาการเกษตรแพร่(ชื่อเดิม: ศูนย์วิจัยพืชสวนแพร่) ตั้งอยู่ในเขตป่าสงวนแห่งชาติห้วยเปิ้ล ครอบคลุมพื้นที่ 729 ไร่ เริ่มก่อตั้งเมื่อวันที่ 5 กุมภาพันธ์ พ.ศ. 2532 เป็นหน่วยงานในสังกัด สำนักงานวิจัยและพัฒนาการเกษตรเขตที่ 1 กรมวิชาการเกษตร โดยทำงานทดสอบและผลิตพันธุ์ไม้ผลให้แก่เกษตรกรและผู้สนใจในจังหวัดแพร่  มีพืชหลักในพื้นที่ ได้แก่ ส้มเขียวหวาน ส้มโชกุน มะขามหวาน มะม่วง และผักพื้นบ้านทางภาคเหนือ

**อ้างอิง**
หมวดหมู่:สถาบันวิจัยทางการเกษตร
วิทยาลัยชุมชนระนอง

วิทยาลัยชุมชนระนอง เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสถาบันอุดมศึกษาที่สังกัดกระทรวงการอุดมศึกษา วิทยาศาสตร์ วิจัยและนวัตกรรม ทำการจัดการเรียนการสอนในหลักสูตรระดับอนุปริญญา และจัดการศึกษาหลักสูตรฝึกอบรมให้กับประชาชนในชุมชนที่ต้องการเรียนรู้ในด้านสาขาอาชีพต่างๆ เพื่อพัฒนาเศรษฐกิจในชุมชน สร้างงาน สร้างอาชีพ เสริมรายได้กับประชาชนทั่วไปในชุมชน จัดตั้งขึ้นตามนโยบายของรัฐบาลในการกระจายการศึกษาสู่ท้องถิ่น ให้ประชาชนได้รับการศึกษาอย่างเท่าเทียมกัน ส่งเสริมการเรียนรู้ตลอดชีวิต ตามหลักการ "การศึกษาสร้างชาติ สร้างคน สร้างาน" สืบเนื่องจากการแถลงนโยบายต่อรัฐสภาของรัฐบาล พลเอก เปรม ติณสูลานนท์ เมื่อวันที่ 26 กุมภาพันธ์ พ.ศ. 2524

**ประวัติ**
วิทยาลัยชุมชนระนอง ก่อตั้งเมื่อวันที่ 17 เมษายน พ.ศ. 2545 พร้อมกับวิทยาลัยชุมชนอีก 9 แห่งทั่วประเทศ โดยเปิดทำการเรียนการสอนในปีการศึกษา 2545 เป็นปีแรก โดยการคัดเลือกศูนย์การศึกษานอกโรงเรียนจังหวัดระนอง ให้ทำหน้าที่วิทยาลัยชุมชนควบคู่ไปกับภารกิจเดิม และมีสถานศึกษาเครือข่ายอีก 3 แห่ง คือ วิทยาลัยเทคนิคระนอง วิทยาลัยเกษตรและเทคโนโลยีระนอง และวิทยาลัยการอาชีพกระบุรี
ในปี พ.ศ. 2546 วิทยาลัยชุมชนระนอง ได้ย้ายสถานที่ทำการมายัง อาคารพาณิชย์เลขที่ 7/20-21 ถนนผาดาด ตำบลเขานิเวศน์ อำเภอเมืองระนอง จังหวัดระนอง และในวันที่ 29 กันยายน พ.ศ. 2548 จึงได้ย้ายสำนักงานมายังสำนักงานถาวรบริเวณที่ดินของสำนักงานอุตสาหกรรมพื้นฐานและการเหมืองแร่ (เดิม) เลขที่ 300/1 หมู่ 1 ถนนเพชรเกษม ตำบลบางริ้ว อำเภอเมืองระนอง จังหวัดระนอง บนเนื้อที่ 7 ไร่

**หน่วยจัดการศึกษา**
ในระยะแรกวิทยาลัยชุมชนระนอง มีหน่วยจัดการศึกษา 6 แห่ง คือ วิทยาลัยการอาชีพกระบุรี โรงเรียนละอุ่นวิทยาคาร สำนักงานการประถมศึกษาอำเภอละอุ่น โรงเรียนเทศบาลบ้านเขานิเวศน์ โรงเรียนกะเปอร์วิทยา โรงเรียนบ้านภูเขาทอง ต่อมาได้เปลี่ยนแปลงสถานที่จัดการศึกษา เพื่ออำนวยความสะดวกแก่ผู้รับบริการทางการศึกษาได้มากขึ้น โดยในอำเภอกระบุรี จากวิทยาลัยการอาชีพกระบุรี เป็นโรงเรียนกระบุรีวิทยา อำเภอละอุ่น จากโรงเรียนละอุ่นวิทยาคาร เป็น สำนักงานการประถมศึกษาอำเภอละอุ่นเดิมซึ่งยุบเลิกสำนักงานไป อำเภอเมืองระนองจากโรงเรียนเทศบาลบ้านเขานิเวศน์ เป็นที่วิทยาลัยชุมชนระนอง 

**บทบาทการพัฒนาท้องถิ่น**
วิทยาลัยชุมชนระนอง ให้ความสำคัญกับการพัฒนาคน พัฒนาท้องถิ่น ประกอบกับจังหวัดระนองเป็นจังหวัดที่มีชายแดนติดต่อกับประเทศพม่า เพื่อเป็นการเปิดโอกาสให้กับผู้สนใจ วิทยาลัยฯ จึงเปิดทำการสอนหลักสูตรระยะสั้น 60 ชั่วโมง "ภาษาพม่าเพื่อการสื่อสารและธุรกิจ" ขึ้น 

**อ้างอิง**

**แหล่งข้อมูลอื่น**
 http://www.rncc.ac.th
ช
ร
หมวดหมู่:สิ่งก่อสร้างในอำเภอเมืองระนอง
เก่งกับเฮง

เก่งกับเฮง (Aces Go Places) เป็นภาพยนตร์ฮ่องกงแนวแอคชั่นตลกออกฉายครั้งแรกในปี ค.ศ. 1982 

**เนื้อเรื่องย่อ**
เก่งกับเฮง เล่าถึงจอมโจรชื่อดังนาม คิงคอง ที่จับพลัดจับผลูต้องมาช่วยตำรวจจับหัวขโมยระดับชาตินาม ถุงมือขาว โดยมี
ผู้หมวดอัลเบิร์ตและผู้หมวดแนนซี่เป็นผู้ช่วย
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2525
เห็ดแครง

เห็ดแครง หรือ เห็ดตีนตุ๊กแก (Schizophyllum commune) เป็นเห็ดที่ขึ้นได้ทั่วทุกภูมิภาคทั่วโลกและเจริญเติบโตได้ตลอดปี เป็นเห็ดขนาดเล็ก เส้นผ่านศูนย์กลาง 1-4  เซนติเมตร  รูปทรงคล้ายพัด ไม่มีก้านดอก 
ในด้านคุณค่าทางโภชนาการ เห็ดแครงมีคาร์โบไฮเดรตและโปรตีนสูง นิยมนำมาแกงคั่วกับปลาย่าง หรือนำมาย่างโดยโขลกพริกขี้หนู ข่า ตะไคร้ ขมิ้น พริกไทย แล้วนำเห็ดแครงผสมลงไป พร้อมด้วยมะพร้าวขูดและไข่ไก่ แล้วห่อด้วยใบตองนำไปปิ้งกับเตาถ่าน เห็ดชนิดนี้ยังเป็นที่รู้จักมากในแถบภาคใต้ พบมากบนท่อนไม้ยางพาราที่ตัดทิ้งไว้ โดยนิยมนำมาทำแกงสมรมซึ่งเป็นแกงที่ขาดไม่ได้สำหรับงานบุญสารทเดือนสิบ ส่วนในประเทศญี่ปุ่นใช้ทำเป็นยาเนื่องจากมีสารที่มีคุณสมบัติในการต่อต้านเชื้อไวรัสและยับยั้งเซลล์มะเร็ง
นอกจากนี้ยังมีงานวิจัยซึ่งใช้สารสกัดจากเห็ดแครงในกระบวนการขุดเจาะน้ำมันดิบ โดยสารสกัดจากเห็ดแครงที่เป็นสารไบโอพอลิเมอร์นี้จะถูกนำมาผสมกับน้ำ และสูบเข้าไปในบ่อน้ำมันดิบเพื่อชะล้างและพาน้ำมันดิบที่ยังคงเหลืออยู่ภายในบ่อน้ำมันให้ออกมาได้มากที่สุด

**อ้างอิง**

**แหล่งข้อมูลอื่น**
  "Schizophyllum commune", MykoWeb-  "เห็ดแครง"fix-attempted=yes , www.mushroomvilla.com
หมวดหมู่:เห็ด
หมวดหมู่:เห็ดที่รับประทานได้
แกงสมรม

แกงสมรม เป็น แกงกะทิ แบบแกงคั่ว น้ำขลุกขลิก โดยคำว่า "สมรม" เป็นภาษาใต้ หมายถึงถึงการใช้ผักและส่วนผสมนานาชนิดมาผสมกันในตัวแกง มีส่วนประกอบคือกุ้งสด หรือปลาย่าง หน่อไม้สับ มะเขือยาวและเห็ดแครง กินกับข้าวสวยหรือข้าวหลามหรือข้าวเหนียว (ต้มแบบภาคใต้) เป็นแกงที่ขาดไม่ได้ สำหรับงานบุญสารทเดือนสิบ 

**อ้างอิง**
หมวดหมู่:แกง
หมวดหมู่:อาหารไทยภาคใต้
พญาคชราช

พญาคชราช หรือ หูปอ (ชื่อวิทยาศาสตร์: Talipariti macrophyllus (Roxb. Ex Hornem.) Fryxell หรือ Hibiscus macrophyllus) เป็นไม้ยืนต้นขนาดใหญ่ สูง 15-60 เมตร สามารถนำเนื้อไม้มาใช้ประโยชน์ได้ โดยเนื้อไม้จัดอยู่ในชั้นไม้คุณภาพปานกลางหรือเกรดบี มีความหนาแน่น ประมาณ 630 กิโลกรัมต่อลูกบาศก์เมตร  เนื้อไม้คล้ายไม้สักทอง แต่เป็นไม้ที่มดมอดปลวกชอบกิน ระยะเวลาปลูกถึงตัดใช้งานได้อยู่ที่ 10 ปี

**อ้างอิง**
หมวดหมู่:สกุลชบา
หมวดหมู่:ไม้ที่ใช้ในการก่อสร้าง
ขนมเข่ง

ขนมเข่ง (p=níangāo) คืออาหารที่ทำจากข้าวเหนียวเพื่อบริโภคในอาหารจีน ขนมเข่งสามารถพบได้ในซุปเปอร์มาร์เก็ตของชาวเอเชีย และในร้านขายอาหารเพื่อสุขภาพ ถึงแม้ขนมเข่งจะรับประทานได้ตลอดปี แต่จะเป็นที่นิยมที่สุดในช่วงตรุษจีน คนนิยมรับประทานขนมเข่งในช่วงนี้ เพราะคำว่า เหนียนเกา ออกเสียงเหมือนคำว่า ปีที่สูงขึ้น ในภาษาจีน

**การผลิต**
แม้ขนมเข่งจะมีหลากหลายรูปแบบ แต่ส่วนประกอบหลักคือข้าวเหนียวที่จะนำมาทำให้มีลักษณะคล้ายแป้งเปียก จากนั้นนำมาขึ้นรูป หรือนำไปปรุงอีกครั้งผสมกับส่วนผสมอื่น ๆ ขนมเข่งมีหลายรูปแบบ สามารถพบได้ในอาหารเซี่ยงไฮ้ อาหารฝูเจี้ยน อาหารกวางตุ้งซึ่งมีแหล่งกำเนิดจากมณฑลกวางตุ้ง

**ประเภท**

**แบบอย่างเซี่ยงไฮ้**
ขนมเข่งแบบอย่างเซี่ยงไฮ้จะถูกทำให้เป็นท่อนกลมหนานุ่มเพื่อที่จะนำไปหั่นเป็นชิ้นบาง ๆ แล้วนำไปทอดหรือใส่ลงในซุป วิธีการปรุงที่ต่างกันจะทำให้ขนมเข่งเกิดความแตกต่างตั้งแต่นุ่มไปจนถึงเหนียว
เมื่อนำมาเสิร์ฟ วิธีที่นิยมทั่วไปคือการนำมาทอด เรียกว่า เฉ่าเหนียนเกา โดยทั่วไปแล้วมีสามประเภท ประเภทแรก สำหรับเสิร์ฟเป็นอาหารเรียกน้ำย่อยมีรสชาติเผ็ดและเค็ม ประกอบด้วย หอม เนื้อวัว เนื้อหมู กะหล่ำปลี เป็นต้น ประเภทที่สองเป็นอาหารหวาน ใช้น้ำตาลทรายขาวเป็นส่วนประกอบ และประเภทสุดท้ายคือแบบไม่มีรสชาติ ใช้เคี้ยวเพื่อให้รู้สึกถึงพื้นผิวเท่านั้น

**แบบอย่างกวางตุ้ง**
ในภาษากวางตุ้งเรียกขนมเข่งว่า เหนียนเกา เช่นเดียวกัน ขนมเข่งแบบอย่างกวางตุ้งมีสีเหลืองเข้ม และมีรสหวานจากน้ำตาลทรายแดง ขนมเข่งจะถูกตีให้เป็นแผ่น แล้วอบด้วยไอน้ำอีกครั้งเพื่อปรุงส่วนผสม แป้งที่ถูกนวดจะถูกนำมานึ่งจนกระทั่งแข็งตัว แล้วนำมาเสิร์ฟเป็นแผ่นหนา ซึ่งอาจจะนำมารับประทานได้เลย ขนมเข่งจะยืดหยุ่นและเหนียวมาก สามารถนำมาเสิร์ฟเป็นพุดดิ้งราดด้วยกลิ่นกุหลาบหรือถั่วแดงบด
ขั้นตอนต่อไปซึ่งเป็นทางเลือกในการทำขนมเข่งคือการนำไปทอด แล้วใส่ไข่ เพื่อที่จะทำ เจียน เหนียน เกา (jian nian gao, ภาษาจีนกลาง) เมื่อนำไปทอดจะทำให้เนื้อกรอบนอกนุ่มใน ในช่วงเทศกาลตรุษจีนจะถูกนำไปหั่นเป็นชิ้นสี่เหลี่ยมและเสิร์ฟกับเค้กติ่มซำอื่น ๆ เช่น เค้กเผือก และ เค้กเกาลัด

**ขนมเข่งในวัฒนธรรมอื่น**
ญี่ปุ่นและเกาหลีก็มีอาหารที่ทำมาจากข้าวเหนียว เรียกว่า โมจิ (餅) และ ชัลต็อก (찰떡) ตามลำดับ ต็อกสามารถทำจากข้าวเจ้าได้เช่นกัน ขนมเข่งเป็นที่นิยมอย่างกว้างขวางในช่วงเทศกาลตรุษจีนในประเทศฟิลิปปินส์ เนื่องจากประชากรจำนวนมากเป็นชาวจีนโพ้นทะเล ซึ่งเรียกว่า ทิกอย (tikoy) หรือ "ตีก้วย" (poj=tiⁿ-kóe) เรียกในหมู่ชาวฮกเกี้ยน รวมถึง มาเลเซีย สิงคโปร์ และ ภูเก็ต และเรียกว่า ทิเค (tikay) ในภาษาพม่า และในภาษาแต้จิ๋วเรียกว่า "เตี่ยมก้วย" (เพ็งอิม: diam5 guê2)

**ส่วนผสมของขนมเข่งในแต่ละพื้นที่**
ขนมเข่งจะมีส่วนผสมที่ต่างกันไปในพื้นที่ต่าง ๆ ของประเทศในแถบเอเชีย เช่น รับประทานกับถั่วแดงบดหรือเม็ดบัว ซึ่งไม่ถือเป็นอีกรูปแบบหนึ่งของขนมเข่ง
หมวดหมู่:อาหารว่าง
หมวดหมู่:ติ่มซำ
หมวดหมู่:อาหารกวางตุ้ง
หมวดหมู่:อาหารเซี่ยงไฮ้
หมวดหมู่:อาหารไทยภาคใต้
หมวดหมู่:ขนมของชาวจีน|ขนม
หมวดหมู่:ขนมไทย|ขนม
หมวดหมู่:โมจิ
รองนายกรัฐมนตรี

รองนายกรัฐมนตรี (Deputy prime minister หรือ vice prime minister) เป็นตำแหน่งรัฐมนตรีในคณะรัฐมนตรีของรัฐบาล ที่สามารถดำรงตำแหน่งรักษาราชการแทนนายกรัฐมนตรี ได้เมื่อนายกรัฐมนตรีไม่สามารถมาปฏิบัติหน้าที่ได้ชั่วคราว ตำแหน่งนี้มักจะเทียบเท่ากับตำแหน่งรองประธานาธิบดี เนื่องจากเป็น "หมายเลขสอง" ของรัฐบาลในรัฐนั้น ๆ แต่โดยรายละเอียดจะแตกต่างกันในบางประการ
ตามธรรมเนียมรองนายกรัฐมนตรีจะทำหน้าที่เป็นผู้รักษาราชการแทนนายกรัฐมนตรีเมื่อนายกรัฐมนตรีคนปัจจุบันไม่สามารถมาปฏิบัติราชการได้ชั่วคราว หรืออยู่ในสถานะที่ไม่สามารถใช้อำนาจได้ชั่วคราว รองนายกรัฐมนตรีมักถูกขอให้ขึ้นดำรงตำแหน่งนายกรัฐมนตรีหากนายกรัฐมนตรีคนปัจจุบันเสียชีวิตอย่างกะทันหัน หรือลาออกโดยไม่คาดคิด การขึ้นรับตำแหน่งนายกรัฐมนตรีโคยรองนายกรัฐมนตรีในกรณีดังกล่าวไม่จำเป็นต้องได้รับคำสั่งจากรัฐธรรมนูญ (หรือ ศาลรัฐธรรมนูญ) ตำแหน่งรองนายกรัฐมนตรีมักได้รับการแต่งตั้งพร้อม ๆ กับรัฐมนตรีตำแหน่งอื่น ๆ  มักจะมอบให้กับรัฐมนตรีที่มีความอาวุโสสูงสุด หรือผู้มีประสบการณ์มากที่สุดในคณะรัฐมนตรี ในหลาย ๆ ครั้งผู้ดำรงตำแหน่งนี้อาจเป็นรองหัวหน้าของพรรคแกนนำจัดตั้งรัฐบาล หรือบางครั้งอาจเป็นหัวหน้าพรรคร่วมรัฐบาลหนึ่ง ๆ ในรัฐบาลผสม

**รองนายกรัฐมนตรีที่ดำรงตำแหน่งในรัฐบาลชุดปัจจุบัน**

**ประเทศที่ยกเลิกตำแหน่งรองนายกรัฐมนตรี**
 Norway รองนายกรัฐมนตรีนอร์เวย์- Suriname รองนายกรัฐมนตรีซูรินาม- Indonesia รองนายกรัฐมนตรีอินโดนีเซีย- Turkey รองนายกรัฐมนตรีตุรกี

**รองนายกรัฐมนตรีของประเทศในอดีต**
 Soviet Union รองนายกรัฐมนตรีสหภาพโซเวียต- Soviet Union รองนายกรัฐมนตรีหมายเลขหนึ่งแห่งสหภาพโซเวียต- Yugoslavia รองนายกรัฐมนตรียูโกสลาเวีย

**อ้างอิง**
หมวดหมู่:รองนายกรัฐมนตรี
หมวดหมู่:อาชีพการปกครอง
ชงโหยวปิ่ง

ชงโหยวปิ่ง
ชงโหยวปิ่ง เป็นโรตีแผ่นไม่บางและไม่หนามาก ห่อด้วยน้ำมันและหอมเขียวสับ นวดให้เข้ากันแล้วเอามาทอดบนกะทะ จนกลายเป็นแผ่นแบน ๆ กรอบ ๆ ต่างจากแพนเค้กที่ทำจากแป้งสาลี อาหารชนิดนี้สามารถหามารับประทานได้ในจีน ไต้หวัน และ พื้นที่อื่น ๆ ของโลกที่มี ประชากรจีนพัมนับ หรือตามร้านอาหารจีน ขายตามท้องถนน และได้มีการทำแบบสำเร็จรูปในรูปแบบของการแช่แข็งบรรจุในพลาสติกที่สามารถตามหาซื้อได้ในซูเปอร์มาร์เก็ตของคนจีน

**รูปแบบและการปรุง**
ส่วนผสมอื่น ๆ เช่นเม็ดยี่หร่าสับละเอียด และเมล็ดงาดำมีการผสมเพิ่มเป็นบางครั้งกับหอมเขียว ถ้าไม่มีหอมเขียวสามารถสามารถทดแทนด้วยทอปปิ้งอื่นเช่น ข้าวโพดและพริกหยวก มีอีกขนมของจีนที่เรียกว่าแพนเค้กถั่วแดง (豆 沙锅 饼) จากหอมเขียวและเกลือจะถูกแทนที่ด้วยใส่ถั่วแดง
อีกวิธีในการปรุงชงยิ๋วปิ่งก็คือเอาไปชุบไข่เคลือบด้านเดียวแล้วนำไปทอด มีอีกอาหารว่างจีนเรียกว่าตั้นปิ่ง (蛋饼) ซึ่งเกือบเหมือนชงยิ๋วปิ่งยกเว้นว่าแป้งของตั้นปิ่งจะบางและชุ่มกว่าแพนเค้กอีกชนิดนึงจะผสมด้วยกระเทียมแทนหอมเขียว เรียก ว่า jiucai bing (韭菜 饼) หรือ jiucai you bing (韭菜 油饼) 
ในอเมริกาเหนือคนส่วนใหญ่มักจะรับประทานแพนเค้กกับซอสถั่วเหลือง ซอสพริกหรือซอสเวียดนาม
หมวดหมู่:อาหารจีน
หมวดหมู่:ขนมปังจีน
โร่ว-ยฺเหวียน

โร่ว-ยฺเหวียน (l=หมูก้อน; Ba-wan) เป็นอาหารไต้หวันอย่างหนึ่ง ทำจากแป้งข้าวโพด แป้งมันฝรั่ง และแป้งข้าวเจ้า ประสมกันเพื่อให้เหนียวหนึบ ใส่ไส้เป็นหมูหมักจนเปรี้ยว แล้วนึ่งจนสุก รับประทานกับน้ำจิ้มเปรี้ยวหวาน แต่อาจแตกต่างออกไปในบางท้องที่ เช่น ใช้เห็ดหอมหรือเยื่อไผ่แทนหมู หรือทอดหรือลวกแทนนึ่งก็มี
เชื่อกันว่า โร่ว-ยฺเหวียนปรากฏครั้งแรกที่เมืองเป๋ย์โต่ว (labels=no) ของเกาะไต้หวัน นักศึกษาชื่อฟั่น วั่นจู (labels=no) ทำขึ้นแจกผู้ประสบภัยในคราวที่น้ำท่วมเมืองหนักตอนปลายราชวงศ์ชิง จากนั้น โร่ว-ยฺเหวียนก็แพร่หลายไปทั้งเกาะ และปัจจุบัน นับเป็นหนึ่งในอาหารประจำชาติ ทั้งพบได้ทั่วไปในร้านค้ายามวิกาล

**อ้างอิง**
 林明德, 2002, 彰化縣飲食文化, 彰化市：彰化縣文化局

**แหล่งข้อมูลอื่น**
หมวดหมู่:อาหารไต้หวัน
เป้าปิง

เป้าปิง (p=bàobīng) ในไต้หวัน เรียก ชั่วปิง (剉 冰; tsua bing) เป็นของหวาน (น้ำแข็งไส) ชนิดหนึ่งที่หาซื้อกินทั่วไปในเกาะไต้หวัน, จีนแผ่นดินใหญ่ และประเทศที่มีประชากรชาวจีนมากเช่น มาเลเซีย ของหวานชนิดนี้จะเป็นที่นิยมอย่างสูงโดยเฉพาะในช่วงเดือนฤดูร้อน เพราะราคาไม่แพงและกินแล้วชื่นใจอีกด้วย
ขั้นตอนการทำของหวาน ขั้นแรกคือนำน้ำแข็งที่ไสแล้วมาใส่ในพาชนะให้พูนเต็ม ในอดีตจะใช้ค้อนไม้ขนาดใหญ่ทุบให้น้ำแข็งละเอียดหรือเอาน้ำแข็งมาขูดกับใบมีด ในปัจจุบัน เครื่องบดน้ำแข็งได้ถูกคิดค้น และได้นำมาใช้ซึ่งทำให้น้ำแข็งที่บดออกมาละเอียดกว่าก่อน ในบางสถานที่อาจยังมีการใช้มือผลิตน้ำแข็งอยู่ซึ่งทำให้ความละเอียดของน้ำแข็งแตกต่างกันทั่วพาชนะ น้ำแข็งไสสามารถใส่หลาย ๆ ทอปปิ้ง ในอดีตส่วนมากจะโรยด้วยน้ำหวานหลากสีสันคล้าย ๆ กับน้ำแข็งไสในอิตาลี แต่เดี๋ยวนี้ทอปปิ้งในหลากหลายรูปแบบได้ถูกนำมาใช้แทนน้ำเชื่อม ทอปปิ้งผลไม้สำหรับ เป้าปิง อาจประกอบด้วย สตรอเบอรี่ มะม่วง แตงโม เป็นต้น
แบบเป็นชุดได้แก่ "ปาเป่าปิง" (八宝冰; Bā bǎo bīng; eight treasure ice; น้ำแข็งแปดมหาสมบัติ) ซึ่งมีส่วนผสมแตกต่างกันในแต่ละร้าน โดยทั่วไปมักมีทอปปิ้งหลัก ๆ ได้แก่ เผือก ถั่วแดง ถั่วเขียว แยม ถั่วเชื่อม อัลมอนด์ และ เฉ่าก๊วย ทอปปิ้งเหล่านี้ยังสามารถสั่งแยกเป็นความต้องการ ของลูกค้าได้
บางครั้งใช้นมข้นราดบนเป้าปิงเป็นขั้นตอนสุดท้าย ให้ความหวานเพิ่มซึ่งสามารถให้เนื้อและรสชาติที่เหมือนไอศครีม เป้าปิงเป็นของหวานที่คล้ายกับของหวานอื่นๆเช่น Filipino halo halo, Korean bingsu, Malaysian ice kacang และ Italian ice หรือ granita

**อ้างอิง**
หมวดหมู่:ขนมของชาวจีน
หมวดหมู่:ขนมของชาวไต้หวัน
โปฟเฟอร์เจิส

โปฟเฟอร์เจิส
โปฟเฟอร์เจิส (poffertjes) คือแป้งชนิดหนึ่งของชาวดัตช์ มีลักษณะเหมือนแพนเค้กก้อน ในทางตรงกันข้ามกับแพนเค้ก แป้งชนิดนี้จะมีขนาดเล็กแต่หนาและมีเนื้อที่เบาและฟูนิ่ม ปกติแล้วจะรับประทานกับน้ำตาลไอซิงและเนยสด ขั้นตอนในการทำแป้งชนิดนี้ไม่ยากแต่ต้องใช้กระทะแบบพิเศษ กระทะที่ใช้นั้นจะเป็นเหล็กหล่อหรือกระทะทองแดง หรือจะเป็นกระทะที่ทำจากอะลูมิเนียมเคลือบด้วยเทฟลอน และมีรอยเว้าตื้น ๆ ในหลายหลายด้าน ในร้านอาหารส่วนมากจานพิเศษจะถูกใช้บ่อยเพื่อเตรียม พ่อครัวในร้านอาหารที่ค่อนข้างมีฝีมือมักใช้ส้อมในการพลิกแป้งที่ใกล้จะสุกเต็มที่

**รูปแบบ**
โปฟเฟอร์เจิสสามารถใช้หรือไม่ใช้ยีสต์ในส่วนผสม อันที่ไม่ใส่ยีสต์จะทำได้เร็วกว่า แต่บางคนอาจไม่ชอบรสชาติแบบนี้ ส่วนผสมแบบสำเร็จรูปของโปฟเฟอร์เจิสได้มีวางจำหน่ายตามซูเปอร์มาร์เก็ต เพียงเพิ่มไข่ไก่และนมสดเท่านั้นก็จะสามารถทอดแล้วรับประทานได้ และนอกจากนี้สามารถรับประทานพร้อมกับขนมชนิดอื่นเช่น ลูกกวาด, วิปครีม หรือสตรอว์เบอร์รีเพื่อเพิ่มรสชาติ ส่วนโปฟเฟอร์เจิสที่รับประทานกับสตรอว์เบอร์รีและครีมมีชื่อเรียกว่า "Poffertjes à la Bill Clinton"

**แหล่งข้อมูลอื่น**
 สูตรการทำโปฟเฟอร์เจิส
หมวดหมู่:อาหารว่าง
หมวดหมู่:อาหารดัตช์
เมมิลจ็อน

เมมิลจ็อน (MR=memilchon) เป็นแพนเค้กแบบเกาหลีซึ่งทำจากเมล็ดข้าวบักวีตและผักหลาย ๆ อย่างหรือกิมจิ 
เมมิลจ็อนเป็นอาหารที่ดั้งเดิมในท้องถิ่นของจังหวัดคังว็อนซึ่งเป็นที่ปลูกข้าวบักวีต (buckwheat) อย่างกว้างขวาง เนื่องจากมีสภาพพื้นที่เป็นภูเขาและมีอุณหภูมิที่เย็น โดยเฉพาะเมมิลจ็อนในอำเภอพย็องชัง (Pyeongchang) และอำเภอช็องซ็อน (Jeongseon) มีชื่อเสียงเกี่ยวกับ memilmuk (วุ้นเมล็ดข้าวบักวีต) และ memil guksu (ก๋วยเตี๋ยวเมล็ดข้าวบักวีต) ที่ล้วนแล้วทำจากเมล็ดข้าว คนในท้องถิ่นมักจะเตรียมอาหารในโอกาสพิเศษต่าง ๆ เช่น jesa เป็นพิธีบูชาบรรพบุรุษเกาหลี เมื่อใดที่ตลาดเกษตรกร "Pyeongchang Market" จัดขึ้นในอำเภอพย็องชังทุกห้าวัน ร้านค้าที่เชี่ยวชาญในการทำเมมิลจ็อนเป็นจำนวนมากจะมารวมตัวกัน และทุกวันนี้ เมมิลจ็อนก็ได้รับความนิยมในเกาหลีใต้

**การเตรียม**
ผสมแป้งเมล็ดข้าวบักวีตและน้ำ และบางครั้งใส่แป้งสาลีเล็กน้อยเพิ่มลงไป เพราะตัวข้าวบักวีตมีความเหนียวน้อย ในแบบดั้งเดิม ข้าวบักวีตผสมกับน้ำแล้วจะถูกโม่ด้วยเครื่องโม่แล้วกรองด้วยตะแกรง แป้งที่ถูกกรองจะทำให้สุกใน sodang (소당) เป็นกระทะที่ใช้สำหรับทอด กะหล่ำปลีและหอมฉีกเป็นชิ้นจะถูกวางอยู่ใน sodang แล้วตามด้วยแป้งลาดลงไปในกระทะ ผักดองหรือกิมจิสามารถใช้แทนกะหล่ำปลีได้ เวลาทำเมมิลจ็อน ควรจะเทแป้งแบบบาง ๆ เพราะถ้าเมมิลจ็อนมีแป้งที่หนาเกินไปจะไม่อร่อย

**อาหารที่ทำจากเมมิลจ็อน**
เมมิลจ็อนสามารถเป็นส่วนผสมในการประกอบอาหารอื่น ๆ เช่น memil chongtteok (메밀총떡) หรือ memil jeonbyeong (메밀전병) ตัวแป้งจะถูกยัดด้วยไส้จากส่วนผสมที่อยู่ในสูตร รส หรือวัตถุดิบที่หาได้ในแต่ละภูมิภาค ส่วนในเขตเชจู อาหารที่มีส่วนประกอบของเมมิลจ็อนมีชื่อเรียกว่าว่า bingtteok (빙떡) หรือ Jejudo bindaetteok ที่ยัดไส้ด้วยหัวไชเท้าสับ ส่วนไส่ที่ใช้บ่อยในจังหวัดคังว็อน ได้แก่ japchae (สลัด ก๋วยเตี๋ยว) หรือกิมจิ หัวไชเท้า หอม กระเทียมและหมูหรือปลาหมึกสับละเอียดที่ปรุงรสแล้วเอามาผัดรวมกัน ในอำเภอพย็องชังเรียกว่า cheonsachae (천사채) ซึ่งทำจากสาหร่ายทะเลคมบุ (kombu) อาหารจานนี้เหมาะสำหรับเป็นกับแกล้ม เพราะมีผสมของรสชาติที่เผ็ดร้อน เหมาะสำหรับรับประทานกับเครื่องดื่มแอลกอฮอล์

**อ้างอิง**

**แหล่งข้อมูลอื่น**
หมวดหมู่:อาหารเกาหลี
พาลัทชิงเคอ

พาลัทชิงเคอ (Palatschinke, พหูพจน์: Palatschinken) เป็นชื่อที่ชาวออสเตรียและชาวเยอรมันไบเอิร์นเรียกกัน เป็นแป้งที่คล้ายกับแพนเค้ก แต่บางเหมือนเครปและสามารถหารับประทานทั่วไปในยุโรปกลาง เปรียบเทียบกับเครปของฝรั่งเศส แพนเค้กในยุโรปกลางจะมีลักษณะบาง ต่างจากแพนเค้กอเมริกันที่มีลักษณะหนา พาลัทชิงเคอสอดไส้ด้วยไส้ชนิดต่าง ๆ และสามารถรับประทานอาหารตอนกลางวันหรืออาหารเย็นได้
พาลัทชิงเคอตามธรรมเนียมแล้วมักจะทาด้วยแยมเอพริคอตหรือสตรอว์เบอร์รี แล้วทำเป็นโรลและโรยด้วยลูกกวาด ซอสผลไม้อื่น ๆ เช่น ซอสแอปเปิลหรือแยมที่มีเนื้อหนาเรียกว่า แลกวาร์ (ทำจากพลัม พรุน แรสเบอร์รี หรือเชอร์รี) น้ำมะนาวและน้ำตาล ซอสช็อกโกแลต ครีมเฮเซลนัต-ช็อกโกแลต อัลมอนด์ ผลไม้สดหรือแห้ง ชีส ลูกเกด ผงโกโก้ เมล็ดงาดำ หรือเครื่องโรยหน้าอื่น ๆ ก็สามารถนำมาใช้ได้ 
รอโกตต์ปอลอชินตอ (rakott palacsinta) เป็นแพนเค้กที่มีหลาย ๆ ชั้นและในแต่ละชั้นจะมีสวีตคอตทิจชีส ลูกเกด แยม และวอลนัต แล้วหลังจากนั้นนำไปอบในเตาอบ
พาลัทชิงเคอที่มีชื่อเสียงในฮังการีมาจากร้านกุนแด็ล (Gundel) ในบูดาเปสต์ ทำจากวอลนัตบด ลูกเกด เปลือกส้มเชื่อม อบเชย และรัม เสิร์ฟกับซอสช็อกโกแลตดำ ทำจากไข่แดง ครีม และโกโก้
พาลัทชิงเคอยังสามารถรับประทานเป็นของคาว ซึ่งจะสอดไส้ด้วยชีส เนื้อ เห็ด หรือผักต้ม แล้วราดด้วยครีมเปรี้ยว หรือนำมาหั่นเป็นชิ้น ๆ แล้วนำมาต้มในน้ำซุปเรียกว่า เฟลทเลอ (Flädle) ในเยอรมนี

**อ้างอิง**
หมวดหมู่:แพนเค้ก
หมวดหมู่:อาหารออสเตรีย
หมวดหมู่:อาหารฮังการี
หมวดหมู่:อาหารโรมาเนีย
หมวดหมู่:อาหารบัลแกเรีย
หมวดหมู่:อาหารเซอร์เบีย
หมวดหมู่:อาหารโครเอเชีย
หมวดหมู่:อาหารบอสเนียและเฮอร์เซโกวีนา
บั๊ญแส่ว

ไส้ขนมเบื้องญวน
บั๊ญแส่ว (bánh xèo) หรือที่เรียกกันในประเทศไทยว่า ขนมเบื้องญวน เป็นอาหารเวียดนามลักษณะคล้ายแพนเค้กที่ทำจากแป้งข้าวเจ้า น้ำ และผงขมิ้นหรือกะทิ (ในพื้นที่ภาคใต้) ยัดไส้ด้วยมันหมู กุ้ง และถั่วงอกแล้วนำมาทอดในกระทะ ตามธรรมเนียม บั๊ญแส่วจะห่อด้วยใบมัสตาร์ด ใบผักกาด หอม และยัดด้วยใบสะระแหน่ ใบโหระพา หรือสมุนไพรอื่น ๆ แล้วจิ้มด้วยเนื้อกเจิ๊ม (น้ำปลาของเวียดนามที่มีส่วนผสมของน้ำและมะนาว) ในภาคกลางจะรับประทานบั๊ญแส่วกับซอสเตือง (tương) ซึ่งประกอบด้วยตับ ซอสฮอยซิน และกระเทียม
บั๊ญแส่วในภาคใต้จะมีขนาดใหญ่เมื่อเปรียบเทียบกับพื้นที่ในภาคกลาง บั๊ญแส่วในภาคใต้จะมีชื่อเรียก ว่า "บั๊ญคว้าย" (bánh khoái) หรือไข่เจียวยัดไส้ ซึ่งทุกวันนี้ได้เป็นหนึ่งในอาหารที่คนรู้จักกันดีจากภาคกลาง ทำด้วยแป้งข้าวเจ้าและเพิ่มรสชาติด้วยกับผงขมิ้นแล้วนำไปทอดในกระทะจนกรอบ บั๊ญคว้ายจะยัดไส้ด้วยหมูสับ ไข่ กุ้ง ถั่วงอก ถั่วเขียวบดแล้วก็พับ เวลาจะรับประทานให้ใช้ตะเกียบแยกเป็นชิ้น ๆ และนำมาห่อด้วยผักสมุนไพรสดแล้วจุ่มลงในซอสเตือง ซึ่งประกอบด้วยตับ ซอสฮอยซิน และกระเทียม ส่วนผักสมุนไพรสดต่าง ๆ จะช่วยลดความมันในอาหารทอด 
ในอาหารกัมพูชาจะมีจานที่คล้ายบั๊ญแส่ว เรียกว่า "บาญแชว" (បាញ់​ឆែវ banh chhaew) ส่วนชาวเขมรใต้ที่อยู่เวียดนามภาคใต้  เรียกว่า "นมจากอำแบง" (នំ​ចាក់​អំបែង หรือ នំ​ចាក់​អម្បែង ขนมเทเศษภาชนะแตก)
หมวดหมู่:อาหารเวียดนาม
DDR3 SDRAM

หน่วยความจำเข้าถึงข้อมูลโดยสุ่มแบบพลวัตซิงโครนัสที่มีอัตราข้อมูลสองเท่ารุ่นที่สาม หรือ DDR3 SDRAM (Double data rate type three synchronous dynamic random-access memory, DDR3 SDRAM) เป็นวิวัฒนาการยุคถัดไปของเทคโนโลยีหน่วยความจำ DDR2 SDRAM และ DDR SDRAM รุ่นเก่า ซึ่งจะขจัดอุปสรรคเรื่องอัตราการส่งข้อมูลของหน่วยความจำ เพื่อข้ามสู่ความถี่สัญญาณนาฬิการะดับจิกะเฮิร์ซ DDR3 เป็นเทคโนโลยีมาตรฐานอุตสาหกรรมที่ JEDEC ซึ่งเป็นองค์กรกำหนดมาตรฐานเซมิคอนดักเตอร์ของ Electronic Industries Alliance (EIA)
หน่วยความจำ DDR3 มีความถี่สัญญาณนาฬิกา และมีแบนด์วิทสำหรับส่งข้อมูลมากขึ้น ใช้แรงดันไฟฟ้าและกินไฟน้อยลงย่อมส่งผลให้หน่วยความจำผลิตความร้อนน้อยลงด้วย หน่วยความจำ DDR3 ได้รับการออกแบบทางวิศวกรรม ให้สามารถรองรับโปรเซสเซอร์สี่แกนในยุคถัดไป ซึ่งต้องใช้แบนด์วิทสำหรับข้อมูลสูงเพื่อปรับปรุงประสิทธิภาพในการทำงานให้ดีขึ้น หน่วยความจำ DDR3 มีหลายระดับความถี่สัญญาณนาฬิกาดังนี้ 1066 MHz, 1333 MHz และ 1600 MHz

**ชิป DDR3**
มีลักษณะภายในแตกต่างจากชิปหน่วยความจำ DDR2 อีกด้วย เช่น ชิปหน่วยความจำ DDR3 มีคุณสมบัติดังนี้:- ทำงานที่แรงดันไฟฟ้า 1.6 โวลต์ ทำให้ใช้พลังงานลดลงประมาณ 30% จึงทำให้ผลิตความร้อนน้อยลงด้วย เมื่อเทียบกับ DDR2- ประสิทธิภาพในการทำงานมากขึ้น ช่วยปรับปรุงการทำงานของหน่วยความจำ เพิ่มประสิทธิภาพ และไทม์มิ่งมาร์จิน- ชิปมีขนาด 4 จิกะบิต ช่วยให้มีหน่วยความจำได้สูงถึง 16GB หรือใหญ่กว่านั้น

**แบนด์วิดท์ของ DDR3**
ข้อมูลจำเพาะสำหรับหน่วยความจำ DDR3 ได้รับการพัฒนาและอนุมัติจาก JEDEC การกำหนดชื่อของ DDR3 เหมือนกับ DDR2 และ DDR ระบบที่มีหน่วยความจำสองช่องสัญญาณ จะมีแบนด์วิดท์กว้างเป็นสองเท่า และจะมีขนาดแบนด์วิดท์กว้างสุดถึง 17 จิกะไบต์ต่อวินาที ในระบบที่ใช้ PC3-8500
หมวดหมู่:เอสดีแรม
เร่ว

เร่ว เป็นพืชล้มลุก มีเหง้าหรือลำต้นอยู่ในดิน จัดเป็นพืชวงศ์เดียวกับ กระวาน ข่า ขิง 
*ชื่อวิทยาศาสตร์: Amomum villosum Wall.
*วงศ์: Zingiberaceae
*ชื่อสามัญ: Bustard cardamom, Tavoy cardamom
*ชื่ออื่น: หมากแหน่ง (สระบุรี) หมากเนิง (อีสาน) มะอี้ หมากอี้ มะหมากอี้ (เชียงใหม่) หน่อเนง (ชัยภูมิ) 
*แหล่งที่พบ: พบภาคอีสาน ภาคเหนือ ภาคกลาง
*สภาพแวดล้อมที่เหมาะสม: เจริญเติบโตได้ดีในดินทุกชนิด โดยเฉพาะดินร่วนซุยในที่ร่มรำไร เกิดตามป่า ทั่วไปไม่มีต้นไม้ปกคลุม 
*ฤดูกาลที่ใช้ประโยชน์: ต้นฤดูฝน (เดือน พฤษภาคม - มิถุนายน) 
*ลักษณะ: ใบยาวเรียว ใบเดี่ยว เรียงสลับ รูปขอบขนาน หรือรูปขอบขนานแกมใบหอก กว้าง 4-7 ซม. ยาว 12-20 ซม. ปลายใบแหลมและห้อยโค้งลงผิวใบสีเขียวเข้มเป็นมัน ก้านใบเป็นแผ่นมีขนาดสั้น เรียงอัดแน่นคล้ายลำต้นบนดินสีเขียว ออกดอกเป็นช่อจากยอดที่แทงขึ้นมาจากเหง้า ดอกมีสีขาวก้านช่อดอกสั้น เกสรตัวผู้ที่เป็นหมัน แผ่เป็นแผ่นคล้ายกลีบดอกสีขาว มีลายเส้นตามขวาง สีน้ำตาลส้ม ผลแห้งแตกได้ รูปทรงกลม มีขนสีแดงปกคลุม เมล็ดสีน้ำตาลเข้ม มีกลิ่นหอม เร่วมีหลายชนิด เช่น เร่วหอม เร่วช้าง เร่วกอ
*ส่วนที่ใช้: เมล็ดจากผลที่แก่จัด ราก ต้น ใบ ดอก ผล
*สรรพคุณ: 
**เมล็ดจากผลที่แก่จัด  
***เป็นยาแก้ท้องขึ้น ท้องอืดเฟ้อ ขับลม
***แก้คลื่นเหียนอาเจียน ขับน้ำนมหลังจากคลอดบุตร 
**ราก
***แก้หืด แก้ไอ แก้ไข้เซื่องซึม 
**ต้น 
***แก้คลื่นเหียน อาเจียน 
**ใบ 
***ขับลม แก้ปัสสาวะพิการ 
**ดอก
***แก้พิษอันเกิดเป็นเม็ดผื่นคันตามร่างกาย 
**ผล
***รักษาโรคริดสีดวงทวาร แก้ท้องอืดเฟ้อ แก้ปวด
*วิธีและปริมาณที่ใช้: แก้อาการท้องอืด ท้องเฟ้อ ขับลมแน่นจุกเสียด โดยนำเมล็ดในของผลแก่มาบดเป็นผง รับประทานครั้งละ 1-3 กรัม (ประมาณ 3-9 ผล) วันละ 3 ครั้ง หลังอาหาร ใช้เป็นเครื่องเทศ โดยใช้เมล็ด

**เอกลักษณ์ของอาหารเมืองจันท์**
อาหารหลายจานของจันทบุรีใช้เร่วเป็นส่วนประกอบสำคัญ ซึ่งทำให้มีกลิ่นและรสชาติที่เป็นเอกลักษณ์ โดยเฉพาะในน้ำซุปก๋วยเตี๋ยว ที่เป็นอาหารประจำท้องถิ่นของเมืองจันท์ชื่อ ก๋วยเตี๋ยวหมูเลียงนอกจากน้ำก๋วยเตี๋ยวจะต้องมีรสหวานจากเนื้อหมูและกระดูกหมูแล้ว ยังต้องหอมกลิ่นเครื่องเทศ คำว่า “เลียง” หมายถึงอาหารที่นำมาโขลกด้วยครก ก๋วยเตี๋ยวหมูเลียงเป็นการนำสับปะรด หัวไชเท้า และสมุนไพรที่ประกอบด้วยโป๊ยกั๊ก อบเชย ตะไคร้ ข่า ลูกมะกรูด และเร่วหอมโขลกรวมกันมาทำเป็นน้ำซุป การใส่เร่วหอมลงไปช่วยเพิ่มรสหวาน แต่ก็อย่าต้มทิ้งไว้นานเกินไปเพราะจะยิ่งฉุน หลายร้านจึงตักเร่วออกหลังจากเคี่ยวไปแล้ว 4 ชั่วโมง แล้วตักราดลงไปบนเส้นก๋วยเตี๋ยวเส้นจันท์ลวก
คนจันทบุรียังใส่เร่วหอมลงไปในเครื่องพริกแกงป่า โดยรวมเข้ากับหัวไพล กระวาน และขิงแห้ง ซึ่งเพิ่มเข้าไปจากเครื่องพริกแกงของภาคกลางทำให้มีกลิ่นหอมแตกต่าง และมีสีเขียวเหลือง รสชาติเผ็ดร้อน ผัดกับเนื้อสัตว์แล้วเติมน้ำกลายเป็นแกงป่าที่มีกลิ่นหอมและรสหวานนิด ๆ หนึ่งในอาหารท้องถิ่นที่หากินได้เฉพาะที่จันทบุรีเช่นกัน
นอกจากนี้เหง้าอ่อนและแขนงอ่อนของเร่วหอม ใช้รับประทานสดร่วมกับน้ำพริกได้

**อ้างอิง**
หมวดหมู่:สมุนไพร
หมวดหมู่:วงศ์ขิง
เครื่องคิดเลข (วินโดวส์)

แคลคูเลเตอร์ (Calculator) เป็นโปรแกรมเครื่องคิดเลขอย่างง่าย สร้างโดยบริษัทไมโครซอฟท์ ซึ่งเป็นโปรแกรมที่มาพร้อมกับระบบปฏิบัติการไมโครซอฟท์ วินโดวส์ ทุกรุ่น สามารถเรียกใช้ได้จากคำสั่ง "calc"
โปรแกรมแคลคูเลเตอร์ ถูกจดลิขสิทธิ์ครั้งแรกเมื่อ ค.ศ. 1981 นั้นคือในปีที่สร้าง โดยออกมาพร้อมกับระบบปฏิบัติการวินโดวส์ 1.0
ขนาดของโปรแกรมแคลคูเลเตอร์ เพียง 112 กิโลไบต์ (ในวินโดวส์เอกซ์พี)

**ประวัติ**
หมวดหมู่:ส่วนประกอบของวินโดวส์
หมวดหมู่:เครื่องคิดเลข
โรงเรียนบาลีสาธิตศึกษา มหาวิทยาลัยมหาจุฬาลงกรณราชวิทยาลัย

โรงเรียนบาลีสาธิตศึกษา มหาวิทยาลัยมหาจุฬาลงกรณราชวิทยาลัย เดิมมีชื่อว่า "แผนกบาลีมัธยมศึกษา" พระเดชพระคุณพระพิมลธรรม (อาจ อาสภมหาเถร) หรือ "สมเด็จพระพุฒาจารย์" อธิบดีสงฆ์วัดมหาธาตุ เขตพระนคร กรุงเทพมหานคร และสภานายกมหาวิทยาลัยมหาจุฬาลงกรณราชวิทยาลัย เป็นองค์ก่อตั้งแผนกบาลีมัธยมศึกษาตอนต้นขึ้น เมื่อปีการศึกษา พ.ศ. 2492 โดยความเห็นชอบของคณะกรรมการสภามหาวิทยาลัยมหาจุฬาลงกรณราชวิทยาลัย และได้อนุมัติให้เปิดการเรียนการสอนเมื่อวันที่ 1 กรกฎาคม พ.ศ. 2492 เป็นต้นมา

**ประวัติ**
โรงเรียงสาธิตศึกษา  ให้การศึกษาแก่พระภิกษุสามเณรสำหรับเป็นพื้นฐานเพื่อเข้าศึกษาต่อในระดับเตรียมอุดมศึกษา  ของมหาวิทยาลัยมหาจุฬาลงกรณราชวิทยาลัย มีหลักสูตร  3  ปี  ระดับวิชาสามัญเท่ากับชั้นมัธยมศึกษาตอนต้น  (ม. 1-2-3) ของกระทรวงศึกษาธิการ  โดยมีวิชาบาลี ธรรม และพระพุทธศาสนาเพิ่มเติม  เริ่มเปิดการศึกษาตั้งแต่  พ.ศ. 2492  เป็นต้นมา  เดิมมีฐานะเป็นแผนกในสังกัดมหาจุฬาลงกรณราชวิทยาลัย  ทางโรงเรียนได้รับอนุญาตจากกระทรวงศึกษาธิการให้ตั้งเป็นโรงเรียนปริยัติธรรมแผนกสามัญศึกษา  เมื่อวันที่ 20 เมษายน พ.ศ. 2515 ปัจจุบันโรงเรียนบาลีสาธิตศึกษา มจร เป็นโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ เขตพื้นที่การศึกษาเขต 1 และอยู่ภายใต้การกำกับดูแลของมหาวิทยาลัยมหาจุฬาลงกรณราชวิทยาลัย

**ทำเนียบผู้อำนวยการ**
 พระธรรมวรนายก (สมบูรณ์ จนฺทกเถร)- พระมหาพรหมา ปญฺญาทีโป- นายสนิท เทวินทรภักติ- พระมหาเสรี สุกฺกธมฺโม- พระมหาสุวิมล สุมโน- พระมหาสุชิต ญาณสงฺโข- พระมหาชำนาญ อคฺคปญฺโญ- พระมหาสุรินทร์ อโนมธมฺโม- พระราชรัตนโมลี (พระมหานคร เขมปาลี)- พระมหาไพโรจน์พัขรธรรมาภรณ์ (พระมหาธีร์ โกวิโท)- พระราชวิริยสุนทร (พระมหายิน วรกิจฺโจ)- พระวิเชียรธรรมคุณาธาร (พระมหาถาวร ถาวโร)- พระราชรัตนสุนทร   (ปัจจุบัน)

**ศิษย์เก่าที่มีชื่อเสียง**
 พระราชพิพัฒน์โกศล (โกศล มหาวีโร )- นายจำนงค์ สวมประคำ- ผศ.ดร.ธีรยุทธ พึ่งเทียร- ร.ต.ท กิตติพิชญ์ ภูตะโชติ

**นักเรียนทุนเฉลิมพระเกียรติสมเด็จพระเทพรัตนฯ**
 ส.ณ. ธงชัย พลเยี่ยม       - ส.ณ. ศักดิ์ชัย นุ่นทิพย์ - ส.ณ. ชัยวัฒน์ ประจำพรรค    

**โรงเรียนใกล้เคียง**
   โรงเรียนตั้งตรงจิตพณิชยการ-   โรงเรียนราชินีล่าง-   โรงเรียนวัดราชบพิตร-   โรงเรียนสวนกุหลาบวิทยาลัย

**ดูเพิ่ม**
 มหาวิทยาลัยมหาจุฬาลงกรณราชวิทยาลัย

**อ้างอิง**

**แหล่งข้อมูลอื่น**
   เว็บไซต์อย่างเป็นทางการของมหาวิทยาลัยมหาจุฬาลงกรณราชวิทยาลัย date=2020-10-22 
หมวดหมู่:โรงเรียนพระปริยัติธรรมแผนกสามัญศึกษา
หมวดหมู่:โรงเรียนในเขตพระนคร
หมวดหมู่:มหาวิทยาลัยมหาจุฬาลงกรณราชวิทยาลัย
หมวดหมู่:สิ่งก่อสร้างตั้งแต่ พ.ศ. 2492
หมวดหมู่:ศาสนาพุทธในกรุงเทพมหานคร
วิทยาลัยชุมชนตราด

วิทยาลัยชุมชนตราด เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 8 ตุลาคม พ.ศ. 2547 เพื่อเป็นสถาบันที่จัดการศึกษาในจังหวัดที่ไม่มีสถาบันอุดมศึกษา ตามนโยบายการกระจายการศึกษาสู่ท้องถิ่นของรัฐบาล
ในระยะเริ่มต้นวิทยาลัยชุมชนตราด ได้ใช้ "สำนักงานจังหวัดตราด" เป็นสถานที่ปฏิบัติราชการของวิทยาลัย เนื่องจากอยู่ระหว่างการจัดตั้ง จนเมื่อวันที่ 23 มีนาคม พ.ศ. 2549 จึงมีการย้ายที่ทำการจากสำนักงานจังหวัดตราด มายังอาคารเรียนของโรงเรียนวิเวกเมืองตราด สังกัดสำนักงานเขตพื้นที่การศึกษาตราด ซึ่งยุบเลิกการจัดการเรียนการสอนไปแล้ว บนพื้นที่ 8 ไร่ 2 งาน  ตั้งอยู่เลขที่ 99/9 หมู่ 2 ถนนตราด-คลองใหญ่ ตำบลเนินทราย อำเภอเมืองตราด จังหวัดตราด
ในระยะเริ่มดำเนินการของวิทยาลัย สำนักงานคณะกรรมการการอุดมศึกษา ได้แต่งตั้งนางสมเสน่ห์ พ่วงพี อดีตหัวหน้าหน่วยศึกษานิเทศก์จังหวัดตราด กรมสามัญศึกษา ปฏิบัติหน้าที่ผู้อำนวยการวิทยาลัยชุมชนตราด ตั้งแต่วันที่ 4 ตุลาคม พ.ศ. 2548 ถึง 30 กันยายน พ.ศ. 2549 และได้แต่งตั้งนางกรรณิกา สุภาภา ครูชำนาญการ ปฏิบัติหน้าที่ผู้อำนวยการวิทยาลัยชุมชนตราด  ตั้งแต่วันที่  1 ตุลาคม  พ.ศ. 2549 เป็นต้นมา
วิทยาลัยชุมชนตราด เปิดการเรียนการสอนเป็นครั้งแรกในภาคเรียนที่ 1 ปีการศึกษา 2549 ปัจจุบันเปิดสอน 2 ระดับ คือ อนุปริญญา และหลักสูตรระยะสั้น

**หลักสูตร**
วิทยาลัยชุมชนตราด เปิดสอนหลักสูตรอนุปริญญา ดังนี้

**ศูนย์จัดการศึกษา**
โรงเรียนคลองใหญ่วิทยาคม  อำเภอคลองใหญ่  
*โรงเรียนบ่อไร่วิทยาคม อำเภอบ่อไร่ 
*โรงเรียนบ้านคลองเจ้า	อำเภอเกาะกูด 
*อำเภอเกาะช้าง

** แหล่งข้อมูลอื่น**
  วิทยาลัยชุมชนตราด
ชุมชนตราด
ตราด
หมวดหมู่:สิ่งก่อสร้างในอำเภอเมืองตราด
วิทยาลัยชุมชนปัตตานี

วิทยาลัยชุมชนปัตตานี เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 29 กรกฎาคม พ.ศ. 2547 ตามนโยบายการแก้ไขปัญหาพื้นที่พิเศษภาคใต้ (3 จังหวัดชายแดนภาคใต้ และจังหวัดสงขลา 5 อำเภอ) ของศูนย์อำนวยการบริหารจังหวัดชายแดนภาคใต้ (ศอ.บต.)

**ประวัติ**
วิทยาลัยชุมชนปัตตานี แรกเริ่มก่อตั้งขึ้นโดยคณะกรรมการเตรียมการจัดตั้งวิทยาลัยชุมชนปัตตานีประกอบด้วย ผู้ว่าราชการจังหวัดปัตตานี  (นายเสนอ จันทรา)  เป็นประธาน รองผู้ว่าราชการจังหวัดปัตตานี  (นายมานิต  วัฒนเสน)  รองประธาน  ผู้อำนวยการสำนักงานเขตพื้นที่การศึกษาปัตตานี เขต 1   (นายวิมล จันทร์แก้ว)  เป็นกรรม การและเลขานุการ และนายวิชาพร ชินประพัทธ์ ผู้ช่วยศึกษาธิการจังหวัดปัตตานี  ปฏิบัติหน้าที่รองผู้อำนวยการสำนักงานเขตพื้นที่การศึกษาปัตตานี เขต 1 เป็นกรรมการและผู้ช่วยเลขานุการ   นอกจากนั้นยังมีคณะกรรมการอีก จำนวน 37 คน มีคณะทำงานประสานการจัดตั้งวิทยาลัยชุมชนปัตตานี จำนวน 10 คน  ทำหน้าที่ประสานงาน  และจัดทำแผนการจัดตั้งวิทยาลัยชุมชนปัตตานี โดยมีผู้อำนวยการสำนักบริหารงานวิทยาลัยชุมชน    (นางสาวสุนันทา แสงทอง) และที่ปรึกษาสำนักบริหารงานวิทยาลัยชุมชน   (นายถนอม  อินทรกำเนิด และ นายสวัสดิ์  แกล้วทนงค์) เป็นที่ปรึกษา  ซึ่งได้รับการประกาศจัดตั้งเมื่อวันที่  29  กรกฎาคม  2547 โดยเลขาธิการ คณะกรรมการการอุดมศึกษา  แต่งตั้งให้ นายวิชาพร ชินประพัทธ์  ตำแหน่งผู้ช่วยศึกษาธิการจังหวัดปัตตานี ปฏิบัติ หน้าที่ผู้อำนวยการวิทยาลัยชุมชนปัตตานี 
วิทยาลัยชุมชนปัตตานี ตั้งอยู่ที่ ถนนปากน้ำ ตำบลรูสะมิแล อำเภอเมืองปัตตานี จังหวัดปัตตานี มีเนื้อที่ 6 ไร่ 3 งาน 96 ตารางวา ประกอบด้วยอาคารสำนักงาน 1 หลัง   ซึ่งแต่เดิมเป็นอาคารของสำนักงานเขตเศรษฐกิจการเกษตร อยู่ในความดูแลของธนารักษ์พื้นที่ปัตตานี เมื่อได้จัดตั้งวิทยาลัยชุมชนปัตตานี จึงขออนุญาตใช้อาคารจากผู้ว่าราชการจังหวัดปัตตานี เพื่อเป็นอาคารสำนักงาน และได้ดำเนินการจัดการเรียนการสอนหลักสูตรระยะสั้น จำนวนหลากหลายหลักสูตรตามความต้องการของผู้เรียน
พ.ศ. 2548 ได้ดำเนินการจัดการเรียนการสอนหลักสูตรอนุปริญญา จำนวน 4 สาขาวิชา ได้แก่ สาขาวิชาการพัฒนาชุมชน สาขาวิชาการปกครองท้องถิ่น สาขาวิชาการศึกษาปฐมวัย และสาขาวิชาคอมพิวเตอร์ธุรกิจ พร้อมเปิดสอนควบคู่ไปกับหลักสูตรระยะสั้นตามความต้องการของชุมชน
พ.ศ. 2549 ได้รับงบประมาณก่อสร้างอาคารศูนย์วิทยบริการ จำนวน 1หลัง เพื่อจัดตั้งศูนย์เทคโนโลยีสารสนเทศ ห้องสมุด ห้องประชุม และสำนักงาน พร้อมทั้งได้เปิดสอนหลักสูตรอนุปริญญา (เพิ่มเติม) สาขาวิชาธุรกิจอาหารฮาลาล
พ.ศ. 2551 เปิดสอนหลักสูตรอนุปริญญา (เพิ่มเติม) สาขาวิชาการจัดการทั่วไป
พ.ศ. 2554 ได้รับงบประมาณก่อสร้างอาคารเรียน 4 ชั้น จำนวน 1 หลัง ประกอบด้วยห้องเรียน 24 ห้อง และห้องประชุม 1 ห้อง

**หลักสูตร**
วิทยาลัยชุมชนปัตตานี เริ่มเปิดทำการสอนในเดือนสิงหาคม พ.ศ. 2547 ปัจจุบันเปิดทำการสอนหลักสูตรอนุปริญญา จำนวน 8 สาขาวิชา คือ- การปกครองท้องถิ่น- การจัดการชุมชน- การศึกษาปฐมวัย/การพัฒนาเด็กปฐมวัย- การจัดการ- คอมพิวเตอร์ธุรกิจ/เทคโนโลยีดิจิทัลธุรกิจ- อิสลามศึกษา- สาธารณสุขชุมชน- เกษตรและการแปรรูป

**แหล่งข้อมูลอื่น**
  วิทยาลัยชุมชนปัตตานี date=2010-07-29 

**อ้างอิง**
ชุมชนปัตตานี
ปัตตานี
หมวดหมู่:สถานศึกษาในอำเภอเมืองปัตตานี